Home > Ελλάδα > Πολιτικά > Επανεκκίνηση στην κυβέρνηση με ανασχηματισμό – Φεύγουν 4 βασικοί υπουργοί\n2 Ιανουαρίου, 2021 vukentra56\nΠοδαρικό με restart στην κυβέρνηση – Ο Μητσοτάκης τα πήρε άσχημα και επισπεύδει τις αλλαγές – Φεύγουν 4 βασικοί υπουργοί\nΦεύγουν 4 πρωτοκλασάτοι υπουργοί. Αν μπορούσαμε να εσωκλείσουμε σε μία φράση αυτό που ένιωσε ο Κυριάκος Μητσοτάκης αυτές τις ημέρες βλέποντας την κυβέρνηση, αυτή θα ήταν ξεκάθαρα «ο Πρωθυπουργός τα πήρε άσχημα με τους υπουργούς του». Η εικόνα της κυβέρνησης που βγήκε προς τα έξω επισπεύδει ακόμα γρηγορότερα τους σχεδιασμούς του για αλλαγές στο κυβερνητικό επιτελείο.\nΦεύγουν 4 πρωτοκλασάτοι υπουργοί\nΣύμφωνα με τις πληροφορίες μας, οι εξελίξεις θα είναι ραγδαίες την επόμενη εβδομάδα καθώς το Μέγαρο Μαξίμου έχει πάρει τις αποφάσεις του. Από αυτά που έχουμε αποκωδικοποιήσει, στο στόχαστρο του θα βρεθούν ουσιαστικά 4 υπουργοί πρωτοκλασάτοι και σε πολύ κρίσιμα χαρτοφυλάκια.\nΟ πρώτος υπουργός βρίσκεται σε θεσμικό υπουργείο και εδώ και καιρό το Μαξίμου έχει αποκόψει τους δεσμούς μαζί του. Είχε προταθεί να φύγει και στον προηγούμενο ανασχηματισμό που είχε ανακοινωθεί στις αρχές του Αυγούστου αλλά κρατήθηκε. Πλέον, όπως θεωρεί το Μαξίμου, δεν υπάρχει καμία επιστροφή.\nΟ δεύτερος υπουργός διατηρεί χαρτοφυλάκιο σχετικό με την πανδημία και είχε βρεθεί στο στόχαστρο δημοσιευμάτων το τελευταίο διάστημα. Εξετάζεται μόνο εάν θα μετακινηθεί με τις πιθανότητες να μην είναι καθόλου υπέρ του παρόλο που στις δημοσκοπήσεις είναι σε υψηλές θέσεις.\nΟ τρίτος υπουργός, ο οποίος είχε καλές σχέσεις με τον Πρωθυπουργό θα μετακινηθεί από το πρωτοκλασάτο (και χωρίς πολιτικό κόστος) υπουργείο του και θα αναλάβει ένα πολύ δύσκολο και μεγάλο χαρτοφυλάκιο, από το οποίο θα φύγει ο τέταρτος υπουργός και θα πάει σπίτι του. «Ουσιαστικά θα υποστεί υποβάθμιση» λένε οι καλά γνωρίζοντες το παρασκήνιο. Μεγάλο ερωτηματικό παραμένει, όμως, η θέση του κυβερνητικού εκπροσώπου.\nΜεγάλα παράπονα στα βουλευτικά γραφεία\nΟι αποφάσεις του Κυριάκου Μητσοτάκη έχουν παρθεί και για τις υπόλοιπες αλλαγές. Θα έχουμε αλλαγές στις θέσεις των υφυπουργών ειδικά σε θέσεις- κλειδιά στις οποίες κύριο λόγο θα έχουν τα πρωτοκλασάτα ονόματα της Κοινοβουλευτικής Ομάδας.\nΗ επίσπευση των αλλαγών δρομολογείται και λόγω της μεγάλης δυσαρέσκειας που υπάρχει στην Κοινοβουλευτική Ομάδα για μερικούς υπουργούς, κυρίως στο οικονομικό επιτελείο αλλά και ορισμένους εξωκοινοβουλευτικούς που δεν μπορούν να πιάσουν το παλμό της κοινωνίας και που εκφράζεται με διαρκή παράπονα για το lockdown στα βουλευτικά γραφεία σε όλη την επικράτεια. Μάλιστα, εάν δεν υπήρχε η έξαρση της πανδημίας που έφερε μεγάλη αβεβαιότητα, οι αλλαγές θα είχαν γίνει νωρίτερα. Ο Πρωθυπουργός παίρνει το ρίσκο ενός restart με τον ερχομό της νέας χρονιάς, παρόλο που συνεργάτες του τού συνιστούσαν να περιμένει κάποιο διάστημα.\nΤo Politico εκνεύρισε τον Πρωθυπουργό\nΩστόσο, ο κύριος λόγος που επισπεύδονται οι αλλαγές είναι η εικόνα διάλυσης που έχει παρουσιάσει τελευταία η κυβέρνηση στα θέματα της πανδημίας. Κυρίως, με τον εμβολιασμό και την εικόνα που δόθηκε προς τα έξω ότι τα κυβερνητικά στελέχη σπεύδουν να πάρουν προτεραιότητα απέναντι στον απλό λαό εκμεταλλευόμενα την θέση τους.\nΤο θέμα έγινε κορυφαίο και στην Ευρώπη με το δημοφιλές περιοδικό Politico να μέμφεται την κυβέρνηση Μητσοτάκη για αυτή την εικόνα. H συγκεκριμένη δημοσίευση έκανε τον Πρωθυπουργό να βάλει τις φωνές, γεγονός πολύ σπάνιο για όσους τον γνωρίζουν. Όμως, υπήρχαν και δευτερεύοντα ζητήματα όπως οι ρυθμοί των εμβολιασμών, ο σχεδιασμός και το δίκτυο που ακόμα δεν έχει δημιουργηθεί αλλά και η κακή συνεργασία μεταξύ υπουργών.\nΤέλος στο παρασκήνιο λέγεται ότι έχει επέλθει μία άτυπη συμφωνία, ένα ιδιότυπο μορατόριουμ, συνεργατών του Μαξίμου με κάποια κορυφαία ΜΜΕ να μην «παίξουν» σενάρια και ονοματολογίες πριν ανακοινώσει μόνος του ο Πρωθυπουργός τη νέα κυβέρνηση.\nTagged Ανασχηματισμός αντικατάσταση τεσσάρων υπουργών αντικατάσταση υπουργών κυβέρνηση μητσοτάκη κυριάκος μητσοτάκης νέα δημοκρατία\nΔήμος Περιστερίου: Με περίεργες ελλείψεις στην «Ανοικτή Διακυβέρνηση» ο Νέος διαδικτυακός τόπος του «www.peristeri.gr»\nΔυσαρέσκεια Μητσοτάκη – «Εξηγήσεις» Μέρκελ για τη μη συμμετοχή της Ελλάδας στη σύνοδο για Λιβύη\n18 Ιανουαρίου, 2020 vukentra


Κάνουν τους Γερμανούς… Δειλοί, Μοιραίοι και Άβουλοι ΑΝΤΑΜΑ\nΤότε την Πρωτομαγιά του 1944…. μια τέτοια μέρα; Με τόσους συμβολισμούς, με τόσους νεκρούς, με τόσους αγώνες; Διακόσια παλικάρια στον τσάμικο της λευτεριάς. Όνομα επώνυμο “ΠΑΡΟΝ”. Όνομα επώνυμο “ΠΑΡΟΝ”. Διακόσιοι........ “ΟΛΟΙ ΠΑΡΟΝΤΕΣ”. Σε όλη τη γειτονιά ακούσθηκε. Και έμεινε αυτός ο ήχος. Οι φασίστες πίστεψαν πως τους εκτέλεσαν. Έτσι νομίζουν αυτοί ότι εξοντώνεται ο άνθρωπος.. “Εμπρός της γης οι κολασμένοι της πείνας σκλάβοι εμπρός, εμπρός....” Φτάνουν πια της σκλαβιάς τα χρόνια ........ Στον αγώνα ενωμένοι κι ας μην λείψει κανείς .”\n2. Για το δάνειο που εξανάγκασαν την κατοχική ελληνική κυβέρνηση να τους δώσει, προκειμένου να ταΐσουν τα στρατεύματα στη Β. Αφρική και στην ΕΣΣΔ.\nΈκαψαν ολοσχερώς πάνω από 100 πόλεις και χωριά.\nΠήραν ομήρους πάνω από 105.000 ανθρώπους, οι οποίοι κατέληξαν στα στρατόπεδα συγκέντρωσης και στα κρεματόρια.\nΣπύρος Τζόκας, Πανεπιστημιακός, Αντιπεριφερειάρχης Αττικής


Απόστολος Γκλέτσος: Έχω δει περιστατικά λεκτικής βίας απέναντι σε συναδέλφους μου - magdasnews.gr\nΑπόστολος Γκλέτσος: Έχω δει περιστατικά λεκτικής βίας απέναντι σε συναδέλφους μου\nΘέση για τις καταγγελίες για σεξουαλική παρενόχληση που απασχολούν το δημόσιο διάλογο αλλά και για τις καταγγελίες για λεκτική και σωματική βία στον καλλιτεχνικό χώρο, όπως αυτή της Ζέτας Δούκα έναντι του Γιώργου Κιμούλη, πήρε ο Απόστολος Γκλέτσος, μιλώντας στην «Κοινωνία Ώρα MEGA».\n«Μουδιάσαμε. Έχουμε μια αμηχανία. Θα ήθελα να είναι ένα κακό όνειρο και να μην είχε συμβεί. Ειλικρινά δεν είχα κάτι υπόψη μου» σχολίασε ο γνωστός ηθοποιός και πρώην δήμαρχος Στυλίδας για τις καταγγελίες της κ. Δούκα και άλλων ηθοποιών έναντι του Γιώργου Κιμούλη. «Δικαίως βγήκε το θέμα. Γιατί πρέπει να σταματήσει. Και ο μόνος τρόπος να σταματήσει είναι να ειπωθεί. Όχι γιατί κάποιοι θα τιμωρηθούν. Αλλά η κοινωνική κατακραυγή θα είναι τέτοια που για κάποιο καιρό τα φαινόμενα θα σταματήσουν» ανέφερε.\n«Έχω βρεθεί και σε άλλους χώρους εκτός από το θέατρο. Έχω βρεθεί και στην πολιτική. Οι αρχαίοι έλεγαν ότι αρχή άνδρα δείκνυσι. Τα διάφορα κόμπλεξ που κουβαλάμε όλοι, όταν έχουμε εξουσία, γίνονται έντονα θέλω. Κάνοντας μια αναδρομή, αναρωτήθηκα μήπως κι εγώ πάτησα κάπου το πόδι μου, στο όριο του θύτη χωρίς να το καταλάβω. Μπορεί να έχει συμβεί και αυτό» τόνισε ο ηθοποίος. Και συνέχισε: «Δεν είναι μόνο να μπεις σε έναν χώρο να αγκαλιάζεις και να φιλάς κάποια. Υπάρχει μια λέξη με ειδικό βάρος τρόμου η οποία λέγεται ανεργία. Μόνο που θα αφήσεις το υπονοούμενο ή αν μόνη της σκεφτεί ότι λόγω της θέσεως σου επηρεάζει την επόμενη δουλειά, είναι δύσκολο».\nΜάλιστα, αποκάλυψε, ότι ο ίδιος ήταν μάρτυρας σε περιστατικό λεκτικής βίας έναντι συναδέλφων του. «Δύο φορές ήμουν μάρτυρας λεκτικής βίας έναντι γυναικών συναδέλφων μου. Ενέργησα δεόντως. Επενέβην. Δεν είναι στη ζωή οι άνθρωποι που άσκησαν τη λεκτική βία». «Ο χώρος μας δεν είναι αγγελικά πλασμένος. Και αυτή είναι η γοητεία του. Υπάρχει πολλή αμαρτία. Υπάρχει η γοητευτική αμαρτία και η αμαρτία που δεν μου αρέσει» υπογράμμισε, τονίζοντας πως ο καθένας και η κάθε μια που έχουν υποστεί κακοποίηση ή παρενόχληση, πρέπει να μιλούν όποτε βρουν τη δύναμη.


kozan.gr: Η Αιανή στα λευκά – Πανέμορφες φωτογραφίες από drone | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nkozan.gr: Η Αιανή στα λευκά – Πανέμορφες φωτογραφίες από drone\n05 Ιανουαρίου 2019 - 6:24 ΜΜ 1 Comment\nΗ Αιανή στα λευκά. Πανέμορφες φωτογραφίες, του Δημήτρη Γκουλιάφα, από drone.\nΑνώνυμος - 5 Ιανουαρίου, 2019 at 23:20\nκράτα καλά Δημήτρη καλή χρονιά και φωτισμένη πάντα έτσι\nπιστεύω να κρατάς αρχείο σε ευχαριστούμε πάντα πρωτοπόρος ΕΥΓΕ!!!!\n« kozan.gr: Νέα καταγγελία από κατοίκους του Τριγωνικού – Τρακτέρ ήταν ακινητοποιημένο σε χαντάκι (Φωτογραφίες)\nΚαταγγελία αναγνώστη στο kozan.gr: “Οι εκπαιδευτικοί ξέρουν τι να κάνουν. Οι δρόμοι είναι υπόθεση του Δήμου Koζάνης” (Φωτογραφίες) »


Η γκρίζα εικόνα της παγκόσμιας οικονομίας - Ειδήσεις - νέα - Το Βήμα Online\nΗ γκρίζα εικόνα της παγκόσμιας οικονομίας\nΗ πιθανότητα κατάρρευσης του χρηματοοικονομικού συστήματος έχει πλέον απομακρυνθεί, ενώ η απότομη προηγούμενη πτώση της οικονομικής δραστηριότητας στο τέλος του 2008 και στην αρχή του 2009, που σε πολλές χώρες ξεπέρασε το-10%, σταμάτησε. Σήμερα πολλές χώρες, όπως η Γερμανία, η Γαλλία, η Κίνα ή οι ΗΠΑ, βρίσκονται σε διαδικασία ανάκαμψης. Τη βελτίωση αυτή οι αγορές έχουν αρχίσει σταδιακά να την προεξοφλούν στις τιμές τους από τον Απρίλιο, με αποτέλεσμα τα διεθνή χρηματιστήρια να …\nΗ πιθανότητα κατάρρευσης του χρηματοοικονομικού συστήματος έχει πλέον απομακρυνθεί, ενώ η απότομη προηγούμενη πτώση της οικονομικής δραστηριότητας στο τέλος του 2008 και στην αρχή του 2009, που σε πολλές χώρες ξεπέρασε το-10%, σταμάτησε. Σήμερα πολλές χώρες, όπως η Γερμανία, η Γαλλία, η Κίνα ή οι ΗΠΑ, βρίσκονται σε διαδικασία ανάκαμψης. Τη βελτίωση αυτή οι αγορές έχουν αρχίσει σταδιακά να την προεξοφλούν στις τιμές τους από τον Απρίλιο, με αποτέλεσμα τα διεθνή χρηματιστήρια να ακολουθούν ανοδική πορεία και τα περιθώρια κινδύνου στα επιτόκια δανεισμού ιδιωτών και κρατών να συρρικνώνονται. Ο φόβος για τον κίνδυνο αντισυμβαλλομένου περιορίστηκε. Η διατραπεζική αγορά και η αγορά ιδιωτικών ομολόγων αναστήθηκαν, ενώ τα κερδοσκοπικά κεφάλαια άρχισαν να αναζητούν εκ νέου υψηλές αποδόσεις, μετακινούμενα από το αμερικανικό δολάριο προς αγορές εκτός των ΗΠΑ. Οι συγχωνεύσεις και εξαγορές εταιρειών αναθερμάνθηκαν, ενώ πολλές τράπεζες τώρα στοχεύουν να απεγκλωβιστούν από την περιοριστική αγκάλη των κυβερνήσεων και των κεντρικών τραπεζών, που με την παροχή άφθονης ρευστότητας, εγγυήσεων και φθηνού χρήματος τις διέσωσαν. Η ανάκαμψη όμως είναι εύθραυστη. Η ανεργία συνεχίζει την ανοδική πορεία της, ενώ οι χρεοκοπίες επιχειρήσεων ανεβάζουν το ποσοστό των μη εξυπηρετούμενων δανείων, γεγονός που δημιουργεί ένα δευτερογενές κύμα προβλημάτων στις τράπεζες. Συνεπώς βρισκόμαστε σε ένα ενδιάμεσο στάδιο που για να παγιωθεί η προοπτική διεθνούς ανάκαμψης το 2010 δεν πρέπει να γίνει το λάθος της πρόωρης απόσυρσης της στήριξης που ως σήμερα έχουν δώσει αφειδώς οι κυβερνήσεις και οι κεντρικές τράπεζες.\nΗ επιθετική πολιτική στήριξης των οικονομιών δημιουργεί νέες μελλοντικές πηγές προβλημάτων, καθώς το δημοσιονομικό χρέος πολλών χωρών έχει αυξηθεί. Στις ΗΠΑ από 63% του ΑΕΠ το 2007 αναμένεται στο 92% το 2010. Στην ευρωζώνη από 66% στο 84% αντίστοιχα. Την επόμενη πενταετία οι παγκόσμιοι ρυθμοί ανάπτυξης αναμένεται να είναι πολύ μικρότεροι από την εποχή προ κρίσης για πολλούς λόγους:\n1. Οι κυβερνήσεις θα αναγκαστούν να ακολουθήσουν πιο περιοριστική δημοσιονομική πολιτική.\n2. Ο αμερικανός καταναλωτής θα αναγκαστεί να αυξήσει την αποταμίευσή του, γεγονός που φέρνει μείωση στην κατανάλωση, ενώ συγχρόνως ο κινέζος καταναλωτής δεν θα μπορεί να αναπληρώσει τη μειωμένη διεθνή ζήτηση του Αμερικανού.\n3. Τα επιτόκια στις διεθνείς αγορές αναμένονται υψηλότερα.\nΣτην Ελλάδα τα προβλήματα είναι πολύ μεγαλύτερα. Το χρέος της γενικής κυβέρνησης γρήγορα θα ξεπεράσει το 110% του ΑΕΠ, τα δημοσιονομικά ελλείμματα βρίσκονται σε τροχιά απόκλισης, ενώ η διεθνής ανταγωνιστικότητα της χώρας επιδεινώνεται. Εκ των υστέρων γίνεται ξεκάθαρο ότι η πολιτική της ήπιας προσαρμογής που είναι η σωστή συνταγή του 2009 και του 2010 ώστε να μην καταρρεύσει η χώρα, αποδείχθηκε η πολιτική που στο παρελθόν μας χαλάρωσε και δεν αξιοποιήσαμε την ευκαιρία των μεταρρυθμίσεων τότε που η οικονομία βρισκόταν σε αυτόνομους ρυθμούς υψηλής ανάπτυξης. Ετσι, σήμερα, αντιμετωπίζουμε το σοβαρό πρόβλημα μελλοντικής απόκλισης αντί σύγκλισης προς το βιοτικό επίπεδο των χωρών της παλαιάς ΕΕ-15. Η πρόκληση είναι μεγάλη και η λύση απαιτεί προσπάθεια διαρκείας.\nΟ κ. Γκίκας Χαρδούβελης είναι καθηγητής Χρηματοοικονομικής στο Πανεπιστήμιο Πειραιά.


Ες Δευτέρα τα σπουδαία - Pelop.gr\nΕς Δευτέρα τα σπουδαία\nΟπως αναμένονταν, δεν υπήρξε καμία απολύτως έκπληξη στο προχθεσινό debate, το οποίο έγινε γιατί έπρεπε να γίνει. Παρά τα κάποια πυροτεχνήματα που ρίχτηκαν, κανένας δεν μονοπώλησε το (όποιο) ενδιαφέρον, κανένας δεν κυριάρχησε, κανένας δεν μπορεί να ισχυριστεί ότι κέρδισε τις εντυπώσεις.\nΟι βαρετοί μονόλογοι κυριάρχησαν σε μια δυσκίνητη διαδικασία που κράτησε τρεις ώρες, χωρίς ουσία, χωρίς να γίνουμε σοφότεροι.\nΠάντως, εδώ που τα λέμε δεν μπορούσε να συμβεί κι αλλιώς, από τη στιγμή που επτά πολιτικοί αρχηγοί έπρεπε να απαντήσουν στα ερωτήματα έξι δημοσιογράφων και με συγκεκριμένη θεματολογία κάθε φορά!\nΔιότι μια ακόμη ελληνική (πληθωριστική) πρωτοτυπία ήταν και ο αριθμός των συμμετεχόντων δημοσιογράφων στο εν λόγω debate, αλλά δεν είναι μόνο το συγκεκριμένο στοιχείο που έκανε βαρετή και ανούσια την όλη ιστορία.\nΈλειπαν η αμεσότητα, η απευθείας αντιπαράθεση και, κυρίως, η ευελιξία που θα έδιναν στον τηλεθεατή, ιδίως στον αναποφάσιστο ψηφοφόρο, τη δυνατότητα να εξάγει ασφαλή συμπεράσματα και να διαμορφώσει μια ολοκληρωμένη εικόνα για τις θέσεις των κομμάτων.\nΟχι ότι δεν ξέρει η πλειονότητα του εκλογικού σώματος τα βασικά, ως προς το τι λένε οι σημαντικότεροι μονομάχοι, ο Τσίπρας και ο Μεϊμαράκης, τι πρεσβεύουν ο Κουτσούμπας και ο Λαφαζάνης.\nΑλλά σε κάθε περίπτωση ένα debate με ουσιαστικό περιεχόμενο πιθανόν να βοηθούσε τους αναποφάσιστους, τους αμφιταλαντευόμενους ψηφοφόρους να πάρουν τη μεγάλη απόφαση.\nΣύμφωνα με τους ειδικούς της πολιτικής επικοινωνίας, όσο πιο σύντομη είναι η προεκλογική περίοδος και όσο πιο μεγάλος είναι ο αριθμός των αναποφάσιστων ψηφοφόρων, τόσο μεγαλύτερη είναι και η κρισιμότητα των τηλεοπτικών αναμετρήσεων.\nΥπό το πρίσμα αυτό, το debate της ερχόμενης Δευτέρας, μεταξύ του τέως πρωθυπουργού και του προέδρου της Νέας Δημοκρατίας αποκτά ιδιαίτερη βαρύτητα.\nΕνδέχεται μάλιστα να είναι η πρώτη φορά στη νεώτερη πολιτική ιστορία της Ελλάδας που το εκλογικό αποτέλεσμα θα επηρεαστεί σε μεγάλο βαθμό από ένα debate.\nΚαι αναφερόμαστε ασφαλώς στην κατάληψη της πρώτης θέσης, καθώς όλες οι δημοσκοπήσεις και οι μετρήσεις των τάσεων της Κοινής Γνώμης αποκλείουν κατηγορηματικά το ενδεχόμενο αυτοδυναμίας και δείχνουν ότι η ελληνική κοινωνία επιθυμεί για την επόμενη μέρα μια συγκυβέρνηση με τη μέγιστη δυνατή συναίνεση.\nΕάν το σχετικό μήνυμα επιβεβαιωθεί και από την κάλπη, οι πολιτικές δυνάμεις που είναι σταθερά προσηλωμένες στην ευρωπαϊκή προοπτική της χώρας δεν θα έχουν παρά να υπηρετήσουν τη λαϊκή εντολή, προχωρώντας στην αναγκαία υπέρβαση.


Superfoods: O Κωνσταντίνος Ξένος μας λέει ό,τι πρέπει να ξέρουμε για τις υπερτροφές! - Fay's book\nHome / Fitness / Διατροφή / Superfoods: O Κωνσταντίνος Ξένος μας λέει ό,τι πρέπει να ξέρουμε για τις υπερτροφές!\nSuperfoods: O Κωνσταντίνος Ξένος μας λέει ό,τι πρέπει να ξέρουμε για τις υπερτροφές!\n19 / 02 / 2021 από Γιάννης Μπιτζούνης\nΤα τελευταία χρόνια μεγάλη είναι η αναφορά που γίνεται σε τροφές γνωστές με τον όρο superfoods. Τα superfoods είναι τροφές πλούσιες σε θρεπτικά συστατικά, κυρίως βιταμίνες, αντιοξειδωτικές και άλλες ουσίες που απορροφώνται από τον οργανισμό παρέχοντας σημαντικά ποσά ενέργειας και συμβάλλουν όταν συνδυάζονται με ισορροπημένη διατροφή στην υγεία μας.\nΕίναι σημαντικό όμως να γνωρίζουμε ποιες είναι αυτές οι υπερτροφές, ‘’superfoods’’, και με ποιον τρόπο πρέπει να καταναλώνονται αλλά και τι πρέπει να προσέχουμε. Για το λόγο αυτό ζητήσαμε από τον Κλινικό διαιτολόγο – διατροφολόγο M.Sc., Ph.D.cand., Κωνσταντίνο Ξένο να μας πει τα πάντα.\nΤί είναι τα superfoods;\nΚαταρχάς να σημειώσουμε κάτι πολύ πολύ σημαντικό: Τον όρο superfoods τον χρησιμοποιούμε άτυπα, αποκλίνοντας από τους καθιερωμένους ορισμούς, προκειμένου να περιγράψουμε συγκεκριμένους διατροφικούς θησαυρούς. Πρόκειται ουσιαστικά για τροφές με υψηλή διατροφική αξία, πλούσια σε βιταμίνες, μέταλλα, ιχνοστοιχεία και μοναδικές φυτοχημικές ουσίες.\nΠοιά τα οφέλη από την κατανάλωση superfoods; Συμβάλουν στην βελτίωση της υγείας;\nΣύμφωνα πάντα με έγκριτες επιστημονικές μελέτες, τα superfoods μπορούν να προσφέρουν ιδιαίτερα οφέλη για την υγεία όταν εντάσσονται στο πλαίσιο μιας ισορροπημένης διατροφής. Πιο συγκεκριμένα συμβάλουν στην πρόληψη και την αντιμετώπιση νοσημάτων όπως τα καρδιαγγειακά νοσήματα, τα νευροεκφυλιστικά νοσήματα και ο καρκίνος. Άλλα οφέλη που μπορεί να προκύψουν από την κατανάλωση τους είναι η βελτίωση της γνωστικής ικανότητας, ενώ προάγουν τις λειτουργίες του ανοσοποιητικού και θωρακίζουν το γαστρεντερικό σύστημα του οργανισμού. Κάποια από αυτά παρουσιάζουν υπολιπιδαιμικές και υπογλυκαιμικές επιδράσεις ενώ άλλα κατέχουν αντιμικροβιακές , αντιφλεγμονώδεις και αντικαταθλιπτικές ιδιότητες.\nΠοιά είναι τα πιο συχνά και παράλληλα σημαντικά superfoods στη χώρα μας;\nΑπό τον φυσικό πλούτο της Ελλάδας , για καλή μας τύχη, παράγεται μεγάλη ποικιλία από superfoods. Υπάρχουν περιοχές όπως η Αίγινα, το Μεσολόγγι, η Κόρινθος, η Κοζάνη, η Χίος αλλά και πολλές άλλες που εδώ και χρόνια παρέχουν αυτούς τους διατροφικούς θησαυρούς. Μέσα από μελέτες Ελλήνων πρωτοπόρων ερευνητών, τα πιο σημαντικά superfoods της χώρας μας είναι:\nΤο αυγοτάραχο Μεσολογγίου\nΗ Κορινθιακή σταφίδα\nΤα φιστίκια Αιγίνης\nΗ δημοσίευση κοινοποιήθηκε από το χρήστη Nutamo.nl (@nutamo)\nΜε ποιόν τρόπο πρέπει να τα εντάξουμε στο καθημερινό μας διαιτολόγιο;\nΤα superfoods μπορούν πολύ εύκολα να ενσωματωθούν σε ένα ισορροπημένο πλάνο διατροφής. Οι φρυγανιές ολικής αλέσεως με ταχίνι σησαμιού και μέλι, ο γαύρος στο φούρνο με φάβα και κάππαρη, η σαλάτα από λαχανικά εποχής με κορινθιακές σταφίδες και ελαιόλαδο, τα κριθαροκουλουράκια με αυγοτάραχο και ελαιόλαδο αλλά και ροφήματα όπως τσάι του βουνού με μέλι, φρέσκος χυμός ροδιού και αφέψημα φύλλων ελιάς είναι μόνο κάποιες από τις διατροφικές επιλογές που μπορούν να ενταχθούν σε μία εβδομαδιαία ισορροπημένη διατροφή. Οι ποσότητες των τροφών μπορούν να καθοριστούν ύστερα από την καταγραφή των ενεργειακών αναγκών, κάτι για το οποίο είναι υπεύθυνος μόνο ο επιστήμονας διαιτολόγος. Να τονιστεί επίσης ότι η κατανάλωση των superfoods δεν υποκαθιστά την αναγκαιότητα για μια πιο ισορροπημένη και ποικίλη διατροφή.\nΠώς πρέπει να γίνεται η κατανάλωση των τροφών αυτών; (π.χ. απαιτείται το ψήσιμο τους;)\nΤα περισσότερα superfoods καταναλώνονται όπως είναι και δεν απαιτείται το μαγείρεμά τους (αμύγδαλα, σταφίδες, κάππαρη, αυγοτάραχο, κράνα). Άλλα πάλι χρειάζεται να τροποποιηθούν σε μορφή αφεψήματος όπως ο δίκταμος, το τσάι του βουνού και τα φύλλα ελιάς.\nΥπάρχουν παρενέργειες από την κατανάλωση υπερτροφιών; Τί πρέπει να προσέξουμε;\nΤα superfoods μπορούν να προσφέρουν τα οφέλη τους μόνο αν εντάσσονται σε ένα μοντέλο ισορροπημένης διατροφής και για αυτό είναι απαραίτητη η συμβολή ενός επιστήμονα διαιτολόγου. Κάποια από τα superfoods δεν προτείνονται κατά την εγκυμοσύνη. Αυτό συνήθως συμβαίνει λόγω της έλλειψης τεκμηριωμένων επιστημονικών δεδομένων που να αποδεικνύουν πως η κατανάλωση τους είναι ασφαλής. Σχετικά με την κατανάλωση του κρόκου Κοζάνης πρέπει να σημειωθεί ότι λόγω ανεπαρκών επιστημονικών δεδομένων καλό είναι να αποφεύγεται η συστηματική του κατανάλωση στην εγκυμοσύνη καθώς ενδέχεται να προκαλέσει συσπάσεις της μήτρας. Επιπλέον, όσοι ακολουθούν αντιπηκτική, αντιυπερτασική και αντιδιαβητική αγωγή πρέπει να συμβουλευτούν τον γιατρό τους σχετικά με την κατανάλωση του. Στην κατανάλωση του ροδιού πρέπει να δίνουν ιδιαίτερη προσοχή τα άτομα που λαμβάνουν φάρμακα για την πίεση καθώς ενδέχεται να αλληλεπιδρούν με τον χυμό ροδιού.\nΚεντρική φωτογραφία: Pinterest\nΑυτά τα διατροφικά μυστικά των stars για τέλειο σώμα είναι τελικά πολύ…υγιεινά!\nΠεινάς όλη την ώρα; Κάνε αυτό το τεστ και κόψε τις λιγούρες …μαχαίρι!\nH διαιτολόγος της Kim Kardashian αποκαλύπτει τα μυστικά της για τέλειο σώμα!


Ατρόμητος - Λεβαδειακός 1-0 - STEREA NEWS\nΑρχική»ΑΘΛΗΤΙΚΑ»Ατρόμητος – Λεβαδειακός 1-0\nΑπό Ανδρέας Κούκουρας στις\t 11 Δεκεμβρίου 2017 ΑΘΛΗΤΙΚΑ\nΟ Ατρόμητος επέστρεψε στο παλιό… καλό 1-0 απέναντι στον Λεβαδειακό και έβαλε στο σακούλι του τρεις ακόμα βαθμούς, οι οποίοι τον κρατούν σε επαφή με την κορυφή! Ο Ντιγκινί το γκολ μετά από εξαιρετική συνεργασία.\nΜε τον καλύτερο τρόπο αποχαιρέτησε, για το 2017, τον κόσμο του ο Ατρόμητος! Οι Περιστεριώτες σε έναν μέτριο παιχνίδι, κατάφερε με ένα γκολ του Ντιγκινί να κερδίσει 1-0 τον Λεβαδειακό και να ανέβει έστω και προσωρινά στην δεύτερη θέση, συνεχίζοντας να βρίσκεται σε… τροχιά πρωταθλητισμού.\nΟ Νταμίρ Κάναντι παρέταξε την ομάδα του με το σύνηθες 4-2-3-1. Ο Γιαννιώτης ήταν στο τέρμα, με τους Χατζηισαΐα, Ρισβάνη στα στόπερ. Δεξί μπακ ο Κιβρακίδης και αριστερό ο Γιαννούλης. Αμυντικοί μέσοι οι Μάντσον και Μπουσουλάτζιτς, με δεκάρι τον Βασιλακάκη. Δεξί εξτρέμ ήταν ο Ντιγκινί, αριστερό ο Ουάρντα και στην κορυφή της επίθεσης βρέθηκε ο Ντάουντα.\nΑπό την άλλη, ο Ζοσέ Ανιγκό, κατέβασε την ομάδα του με 3-4-2-1. Ο Επασί ήταν στο τέρμα, οι Αντιλέχου, Φαβάρο και Τριποτσέρης στα στόπερ. Αμυντικοί μέσοι οι Νιασέ, Μητρόπουλος, στα δεξιά ο Τσαμπούρης και στα αριστερά ο Ζαραδούκας. Στην κορυφή της επίθεσης βρέθηκε ο Μπελγκαζουανί, έχοντας από πίσω του τους Γιουσούφ, Γιακουμάκη.\nΚαλύτερος ο Ατρόμητος, καλά… οχυρωμένος ο Λεβαδειακός\nΤο παιχνίδι άρχισε με τους Περιστεριώτες εμφανέστερα καλύτερους. Ωστόσο, ο Ανιγκό είχε στήσει πολύ καλά την ομάδα του πίσω, με τους αμυντικούς του Λεβαδειακού να κλείνουν όλους τους διαδρόμους. Αυτό ανάγκασε τους ποδοσφαιριστές του Κάναντι να τελειώνουν τις φάσεις με σουτ εκτός περιοχής, τα οποία κατέληγαν άουτ.\nΟι ποδοσφαιριστές του Ανιγκό από την άλλη πλευρά, έψαχναν κάποια αντεπίθεση για να απειλήσουν. Αυτή τη βρήκαν μια φορά στο πρώτο μέρος και το σουτ του Γιουσούφ έφυγε άουτ. Στο 39′, ο Ατρόμητος έχασε την καλύτερή του στιγμή, όταν ο Επασί πάνω στη γραμμή έβγαλε την κεφαλιά του Χατζηισαΐα.\nΈμπνευση Ντάουντα, εκτέλεση Ντιγκινί\nΑπό την στιγμή που δεν είχαμε γκολ στη φάση του Χατζηισαΐα, το πρώτο ημίχρονο κυλούσε με τις δύο ομάδες να φαίνεται πως θα πάνε στα αποδυτήρια ισόπαλες χωρίς τέρματα. Ωστόσο, τρία λεπτά πριν την ανάπαυλα ανέλαβε δράση ο Ντάουντα. Ο Αφρικανός, πέρασε υπέροχη κάθετη πάσα (μετά από τρομερή αλλαγή της μπάλας με Μάντσον και Βασιλακάκη) στον Ντιγκινί κι αυτός δεν δυσκολεύτηκε να πλασάρει τον Επασί για το 1-0.\nΈπεσε ο ρυθμός, προσπάθησε ο Λεβαδειακός\nΣτο δεύτερο ημίχρονο ο ρυθμός έπεσε αισθητά, με τον Λεβαδειακό όμως να είναι ελαφρώς καλύτερος και να ψάχνει το γκολ. Αυτό όμως μέχρι το 65′ κι ενώ νωρίτερα οι γηπεδούχοι είαν διαμαρτυρηθεί, σωστά, για πέναλτι του Αντιλέχου στον Γιαννούλη. Παρά το γεγονός πως οι φιλοξενούμενοι έψαξαν την ισοφάριση, δεν απείλησαν πραγματικά την εστία του Γιαννιώτη.\nΑντίθετα, το έκανε ο Ατρόμητος σε αυτή του Επασί στο 72′, όταν ο Βασιλακάκης σούταρε μέσα από την περιοχή κι έστειλε την πάλα λίγο έξω. Από εκεί και πέρα δεν είχαμε κάποια άλλη… συγκίνηση στο παιχνίδι, με τον Ατρόμητο να κλείνει την χρονιά στο Περιστέρι με νίκη και χαμόγελα.\nMVP: Ο Ντιγκινί σκόραρε κι αυτό ήταν αρκετό για την ομάδα του ώστε να πάρει ακόμα ένα τρίποντο. Κερδίζει λοιπόν δικαίως τον τίτλο του MVP σε ένα παιχνίδι που κρίθηκε από το δικό του τέρμα.\nΑΔΥΝΑΜΟΣ ΚΡΙΚΟΣ: Ο Τριποτσέρης είναι αυτός που λείπει από το κέντρο της άμυνας του Λεβαδειακού στη φάση του γκολ και ουσιαστικά… κρεμάει την ομάδα του.\nΣΤΟ ΥΨΟΣ ΤΟΥ: Πολύ καλό παιχνίδι από τον Ουάρντα για ακόμα μια φορά. Αρκετά δραστήριος, είναι ο παίκτης που κάνει την πρώτη πάσα στη φάση του γκολ και γενικά για ακόμα ένα παιχνίδι ο Αιγύπτιος είναι από τους κορυφαίους της ομάδας του.\nΗ ΓΚΑΦΑ: Την κάνει η άμυνα του Λεβαδειακού, που χάνει τον Ντιγκινί στη φάση του γκολ.\nΤΟ ΣΤΡΑΓΑΛΙ: Αρκετά σκληρό παιχνίδι στο Περιστέρι, με τον διαιτητή Κουτσιαύτη να βγάζει πολλές σωστές κάρτες. Όμως, έχει κάνει λάθος στη φάση του 52′, όταν ο Αντιλέχου ανέτρεψε τον Γιαννούλη, αλλά ο ρέφερι κακώς δεν έδωσε το πέναλτι.\nΤΟ ΤΑΜΕΙΟ ΤΟΥ GAZZETTA.GR: Ο Ατρόμητος έκλεισε το 2017 στην έδρα του με ακόμα ένα τρίποντο. Συνέχισε να βρίσκεται σε… τροχιά πρωταθλητισμού ακόμα και σε ένα μέτριο ποιοτικά παιχνίδι. Καλός αμυντικά ο Λεβαδειακός, αλλά από εκεί και πέρα όταν χρειάστηκε να ψάξει το γκολ της ισοφάρισης δεν… τρόμαξε σε καμία περίπτωση τους γηπεδούχους.\nΑτρόμητος (Νταμίρ Κάναντι): Γιαννιώτης, Χατζηισαΐας, Ρισβάνης, Μπουσουλάτζιτς, Γιαννούλης, Ντιγκινί (90′ Καρασαλίδης), Κιβρακίδης, Βασιλακάκης (81′ Ούμπιδες), Μάντσον, Ντάουντα (74′ Μενσά), Ουάρντα\nΛεβαδειακός (Ζοσέ Ανιγκό): Επασί, Τσαμπούρης, Ζαραδούκας, Αντιλέχου, Φαβάρο, Τριποτσέρης (46′ Ιωαννίδης), Μητρόπουλος (74′ Νουάκο), Νιάσε, Γιακουμάκης, Γιουσούφ, Μπελγαζουανί (78′ Σουμπίνιο)\nΠροηγούμενο άρθροΔιακινούσε το χασίς που καλλιεργούσε στην Εύβοια\nΕπόμενο άρθρο O Τσούκαλος χάρισε πολύτιμο βαθμό στη Λαμία


Να σας πω τον καφέ; - ΔΙΑΤΡΟΦΟΛΟΓΙΚΟ & ΔΙΑΙΤΟΛΟΓΙΚΟ ΚΕΝΤΡΟ\nΓιατί, ανεξαρτήτως πόλης, χώρας, πολυτέλειας και εν πάσει περιπτώσει όλου του περιτυλίγματος, όταν φθάνουμε στο δια ταύτα, στον ίδιο τον καφέ δηλαδή, τα πράγματα αλλάζουν. Βλέπετε, υπάρχουν καφέδες και καφέδες… Και κάποιοι μπορεί να κοστίζουν ως και 900 δολάρια το μισό κιλό! Εξωπραγματικό; Και πού να μάθετε πώς παράγονται μερικοί από αυτούς…\n* Πρώτος στο λίστα σπανιότητας, άρα και τιμής ο Black Ivory από την Ταϊλάνδη. Με 900 όπως είπαμε δολαριάκια το μισόκιλο. Εκπληκτικός, λένε όσοι τον δοκίμασαν, μόνον που δεν συνίσταται σε σιχασιάρηδες. Διότι ο Black Ivory παράγεται από περιττώματα ελέφαντα! Για την ακρίβεια δίνουν στον ελέφαντα να φάει καρπούς από καφεόδενδρα, της ποικιλίας Arabica συγκεκριμένα, και κατά τη διάρκεια της πέψης τα ένζυμα του στομάχου του επενεργούν στους κόκκους του καφέ, οι οποίοι εν συνεχεία αποβάλλονται αχώνευτοι. Τους μαζεύουν, τους πλένουν, τους ξεραίνουν στον ήλιο και όταν εν τέλει είναι έτοιμοι έχουν αποκτήσει μοναδικό άρωμα και γεύση!\n* Από κοντά ο εξίσου περίφημος καφές Kopi Luwak με σοκολατένια επίγευση και μοναδικό άρωμα. Τόπος παραγωγής του η Ινδονησία και η τιμή του στα 600 δολάρια το μισό κιλό. Εδώ τους κόκκους του καφέ τους τρώνε κάτι νυκτόβια ζωάκια, αιλουροειδή για την ακρίβεια, που ονομάζονται luwak. Στο στομάχι τους γίνεται όλη η επεξεργασία με τα ένζυμα που εισχωρούν στους κόκκους του καφέ, οι οποίοι εν τέλει αποβάλλονται επίσης αχώνευτοι. Από αυτούς τους κόκκους προκύπτει στη συνέχεια ο καφές για κατανάλωση.\n*Από τον Παναμά ο αμέσως επόμενος καφές με την ονομασία Hacienda La Esmeralda. Παράγεται αποκλειστικά στην πόλη Boquete και καλλιεργείται κυρίως στην σκιά παλιών μεγάλων δέντρων. Η τιμή του μόλις 117,50 δολάρια το μισό κιλό.\n* Στο νησί της Αγίας Ελένης στο Νότιο Ατλαντικό παράγεται το καφές St. Helena Coffee Company’s Island. Τι μας θυμίζει το εν λόγω νησί; Μα εκεί δεν ήταν που εξορίσθηκε ο Μέγας Ναπολέων; Εκεί βέβαια! Και σ΄αυτόν άλλωστε οφείλει την φήμη του, καθώς ο ίδιος ήταν φανατικός οπαδός του συγκεκριμένου καφέ, μάλιστα φύτευε, λένε, κι αυτός σπόρους στο νησί. Η τιμή του πάντως σήμερα ανέρχεται στα 70 δολάρια, πάντα το μισόκιλο.\n*Με ήπια, φίνα γεύση και με μεγάλη φήμη σήμερα είναι ο Jamaican Blue Mountain. Καλλιεργείται, όπως λέει και τ΄ όνομά του στα πανέμορφα Blue Mountains της Τζαμάικα, απ΄ όπου το σύνολο σχεδόν της παραγωγής ταξιδεύει για την Ιαπωνία, όπου έχει μεγάλη πέραση. Στα 63 δολάρια το μισό κιλό η τιμή του.\n*Βραζιλιάνικος ο επόμενος, με την ονομασία Fazenda Santa Ines. Με ιδιαίτερα γευστικά χαρακτηριστικά, αφού παραπέμπει στην γλυκύτητα των μούρων και της καραμέλας καλλιεργείται στην πολιτεία Minas Geraiz. Για την παραγωγή αυτού του καφέ μάλιστα χρησιμοποιούνται ακόμη οι παραδοσιακές τεχνικές. Τιμή μισού κιλού στα 50 δολάρια\n*Και ο El Injerto από την Γουατεμάλα. Εξαιρετικής ποιότητας, καλλιεργείται στην περιοχή Huehuetenango και είναι ο φθηνότερος από τους ακριβούς αφού κοστίζει μόλις 45 δολάρια ανά μισό κιλό.\nΤι κρίμα πάντως να μην παράγει κι η Ελλάδα καφέ… Με τέτοια κατανάλωση που κάνουμε…


Η Ηπειρωτική Αδελφότητα Ν. Μαγνησίας στο Κομμένο\nΕπίσκεψη – προσκύνημα στο Κομμένο πραγματοποίησε η Ηπειρωτική Αδελφότητα Ν. Μαγνησίας την Παρασκευή το απόγευμα. Στο πλαίσιο τριήμερης εκδρομής της Αδελφότητας στην Άρτα και Πρέβεζα, ο πρόεδρός της Γιάννης Ζωΐδης ενέταξε στο πρόγραμμά της προσκύνημα στο μαρτυρικό Κομμένο, κρίνοντας πως είναι ωφέλιμο και πρέπον να γίνει γνωστή η μαρτυρική του σελίδα στους εκδρομείς, αλλά και νιώθοντας την ανάγκη να αποδοθεί έτσι η ελάχιστη οφειλόμενη τιμή στα 317 θύματα της ναζιστικής κτηνωδίας.\nΗ αποστολή των 50 εκδρομέων έφτασε στο Κομμένο στις 7.00 το απόγευμα. Ο πατήρ Παύλος Ντούλας τέλεσε τρισάγιο στο μνημείο των πεσόντων, ενώ στη συνέχεια ο πρόεδρος της Αδελφότητας Γιάννης Ζωΐδης κατέθεσε στεφάνι και εκφώνησε λόγο, υπογραμμίζοντας το μέγεθος της θηριωδίας που διέπραξε ο τακτικός γερμανικός στρατός στο Κομμένο και σημειώνοντας με έμφαση πως το αίτημα να καταβάλει η Γερμανία τις οφειλές της στην Ελλάδα παραμένει πάντα επίκαιρο και ζωντανό. Φυσικά δεν παρέλειψε ο πρόεδρος να τονίσει την απαράδεκτη στάση της σημερινής Γερμανίας απέναντι στη χώρα μας, με την πεισματική της άρνηση να αναγνωρίσει και να εξοφλήσει αυτά που χρωστά στην Ελλάδα και στους Έλληνες.\nΑκολούθησε στο βακούφικο καφενείο περιγραφή του χρονικού της σφαγής από τον Δημήτρη Βλαχοπάνο. Αξίζει να σημειωθεί πως το ενδιαφέρον όλων των επισκεπτών υπήρξε αμείωτο σε όλη τη διάρκεια της ενημέρωσης. Βέβαια εκφράστηκε από ορισμένους η διαμαρτυρία πως το Κομμένο, ενώ δέχτηκε την πιο βάρβαρη και κτηνώδη επίθεση, δεν έγινε γνωστό στο βαθμό που έγιναν άλλοι μαρτυρικοί τόποι, όπως ιδίως το Δίστομο και τα Καλάβρυτα.\nΣτο τρισάγιο και στην ενημερωτική συζήτηση έλαβαν μέρος και κάτοικοι του Κομμένου, παρά το γεγονός ότι εκείνη ακριβώς την ώρα η τηλεόραση μετέδιδε τον αγώνα μπάσκετ μεταξύ Ολυμπιακού και ΤΣΣΚΑ.


Τα εύσημα Καμπόσου σε Διδασκάλου για το μουσείο Άργους και οι παρεμβάσεις που θα γίνουν (Vid) | anagnostis.org - Ειδήσεις\nΠέμπτη 09/07/2020 - 15:57 0\nΠότε εγκαθίσταται ο εργολάβος και πότε υπολογίζεται ότι το όνειρο των Αργείων για ένα σύγχρονο αρχαιολογικό μουσείο θα γίνει επιτέλους πραγματικότητα.\nΤην ικανοποίησή του με τις τελευαίες εξελίξεις αναφορικά με την αναβάθμιση του Αρχαιολογικού Μουσείου Άργους εξέφρασε ο Δημήτρης Καμπόσος, σε δηλώσεις του κατά την διάρκεια εκδήλωσης αποφοίτησης στο 1ο ΕΠΑΛ Άργους, παρουσία της υφυπουργού Παιδείας Σοφίας Ζαχαράκη.\nΟ δήμαρχος Άργους - Μυκηνών στάθηκε ιδιαίτερα την συμβολή του Γενικού Γραμματέα του Υπουργείου Πολιτισμού Γιώργου Διδασκάλου, ώστε να ξεμπλοκάρει το έργο που εκκρεμούσε επί μία εξαετία.\nΟ Δημήτρης Καμπόσος υπογράμμισε ότι τώρα το Αργος σε συνδυασμό με τις Μυκήνες μπορεί να πάρει το δικό του μερίδιο στον τουριστικό χάρτη αφού θα διαθέτει και τις απαιτούμενες υποδομές για την εξυπηρέτηση των τουριστών.\nΤο έργο θα περιλαμβάνει μεταξύ άλλων την αναστήλωση του παλιού κτηρίου και μία πρόσθετη πτέρυγα που θα γίνει στο πλάι. Μαζί με τα εκδοτήρια εισιτηρίων, τις αίθουσες διαλέξεων και τις υπόλοιπες παρεμβάσεις που προβλέπει η μελέτη, θα αποτελέσει έναν σύγχρονο μουσειακό χώρο, όπως αρμόζει σε μία πόλη με τέτοια ιστορία.\nΟ εργολάβος που θα τρέξει το έργο αναμένεται να εγκατασταθεί στον χώρο του Αρχαιολογικού μουσείου Άργους το φθινόπωρο. Τα έργα είναι άγνωστο πόσο θα κρατήσουν, με τον δήμαρχο να υπολογίζει ότι περίπου σε μία διετία θα είναι όλα έτοιμα.\nΗ δήλωση Διδασκάλου για το Μουσείο του Άργους\nΔημήτρης Καμπόσος Άργος Δήμος Άργους Μυκηνών Αρχαιολογικό Μουσείο Άργους Μουσείο Άργους Αργολίδα


ΛΑΧΑΝΙΚΑ Tags - ΚΑΛΛΙΕΡΓΩ\nΑρχική » ΛΑΧΑΝΙΚΑ\nΛαχανικά σε γλάστρες. Ντομάτες, πιπεριές, κολοκύθια, αγγούρια, μαρούλια\nΦέτος αποφάσισα να πραγματοποιήσω ένα πείραμα. Να δοκιμάσω να καλλιεργήσω ντομάτες, πιπεριές, κολοκύθια, μαρούλια και αγγούρια σε πήλινες γλάστρες. Όλα ...\nΠότε ρίχνω λίπασμα σε δέντρα και λαχανικά; Αυτό είναι ένα πολύ βασικό και ουσιαστικό ερώτημα που κάνουν νέοι και παλαιοί ...\nΛίπανση Δέντρων Λίπανση Λαχανικών και Άλλων Καλλιεργειών\nΣε αυτό το άρθρο θα μιλήσουμε για τη λίπανση δέντρων λίπανση λαχανικών και άλλων καλλιεργειών. Λίπασμα είναι οποιαδήποτε ουσία που ...\nΟ αρακάς είναι ένα αναρριχώμενο, επεκτατικό φυτό που κρατιέται από ότι βρει για να αναπτυχθεί και να μεγαλώσει. Είναι σημαντικό ...\nΤα λαχανικά και τα βότανα χρειάζονται ζωτικό χώρο για να αναπτυχθούν. Ο ζωτικός χώρος, αφορά τόσο το ριζικό τους σύστημα ...


Μύθοι και αλήθειες για την παιδική διατροφή! - Newsit.gr\nNewsit / Lifestyle / Μύθοι και αλήθειες για την παιδική διατροφή!\nΔημοσιεύθηκε: 31.07.2011 | 09:31\nΤι συμβαίνει με το γάλα; Τα παιδιά πρέπει να αποφεύγουν το μέλι; Δεν πρέπει να τρώνε πολλά αυγά; Κάθε πότε μπορούν να φάνε ένα γλυκό;\nΤι συμβαίνει με το γάλα; Τα παιδιά πρέπει να αποφεύγουν το μέλι; Δεν πρέπει να τρώνε πολλά αυγά; Κάθε πότε μπορούν να φάνε ένα γλυκό; Λύσε την απορία σου και μάθε την πραγματική αλήθεια για όλα…


Netflix, πως έχει επηρεάσει τις σχέσεις μας; - Eli.gr\nαπο: Eli Μάιος 22, 2016\nΤο Netflix είναι πλέον διαθέσιμο και στην Ελλάδα, έχει έρθει για να με μείνει και να αλλάξει τις συνήθειες μας. Εάν εσείς οι ίδιοι έχετε εγγραφεί η αν φίλοι σας το χρησιμοποιουν, τότε σίγουρα έχετε καταλάβει κάτι: ο χρόνος που περνάτε στην επιλογή ταινίας, και στις σειρές που βλέπετε έχει αυξηθεί κατά πολύ.\nΑυτό ακριβώς έχει δείξει και μια έρευνα που διεξήγαγε το Cordcutting.com\nΤο Netflix μας έχει απορροφήσει από την πραγματικότητα, και ο χρόνος που του αφιερώνουμε είναι περισσότερος από τον χρόνο που διαθέτουμε στην κοινωνικοποίηση, στην γυμναστική και στο διάβασμα μαζί. Συγκεκριμένα, σε μια καθημερινή μέρα, ένας απλός χρήστης ξοδεύει 100 λεπτά στις ταινίες και σειρές, 40 λεπτά στην επικοινωνία με τους γύρω του, 20 λεπτά στην ανάγνωση βιβλίων η εφημερίδων, 15 λεπτά στην χαλάρωση, και 10 λεπτά στην σωματική άσκηση. Το Cordcutting.com έφτασε σε αυτά τα συμπεράσματα χρησιμοποιώντας τα δεδομένα κάθε χρήστη, που είναι δημόσια, και γεγονός που επιτρέπει ο καθένας με την αποδοχή των όρων όταν γίνεται πρώτη φορά συνδρομητής.\nΣαφώς, όλοι μας θέλουμε να χαλαρώνουμε όλη μέρα και να βάζουμε στην άκρη τις υποχρεώσεις και τις δουλειές μας, ωστόσο είμαι σημαντικό να θέτουμε ένα όριο στον εαυτό μας, και να είμαστε πιο προσεκτικοί στις δραστηριότητες στις οποίες επιλέγουμε να αφιερώσουμε τόσο πολύ χρόνο.\nΟι συνήθειες μας διαμορφώνουν τον χαρακτήρα και την συμπεριφορά που θα έχουμε, γι’αυτό να συμπεριλαμβανουμε στο καθημερινό πρόγραμμα την οικογένεια, τους φίλους, την εξωτερική διασκέδαση, και προφανώς χρόνο για τον εαυτό μας.


Τα bronzers ποτέ δεν είναι αρκετά. Υγρά ή πουδρένια, ματ ή μεταλλικά, δίνουν instantly στο πρόσωπο κάτι από καλοκαίρι.\nΑυτά είναι τα 5 αγαπημένα bronzers μιας απόλυτα bronze-addict (εμού της ιδίας):\nΣε μορφή cushion, είναι ένα υγρό bronzer για όλο το πρόσωπο ή απλά για το περίγραμμα του προσώπου. Απίστευτα λεπτόρρευστο και φυσικό, δίνει μια κομψή απόχρωση που δουλεύεται στην ένταση που θέλεις. Το ιδανικό για να δείχνεις φυσικά μαυρισμένη.\nΠροσοχή! Αυτό ίσως είναι το καλύτερο bronzer όλων των εποχών. Είναι πολύ συμπυκνωμένο, περιέχει shimmer (που στο δέρμα μεταφράζεται σαν ένα luxurious βαθύ μπρονζέ χρώμα) ενώ διαρκεί κυριολεκτικά μια ολόκληρη μέρα. Το ανακατεύω με foundation όταν θέλω μια πιο σκούρα απόχρωση, αλλά και στο contouring μου.\nNYX Bright Idea in 10 Maui Suntan\nΈνα gel-stick άψογα ανάλαφρης υφής που δίνει λαμπερό μαύρισμα πανεύκολα! Η απόχρωση του είναι αρκετά ζεστή αλλά την χρησιμοποιώ και για contouring. Πολύ εύκολο στη χρήση και bag/travel-friendly!\nΑυτή η mineral πούδρα σε μορφή σκόνης έχει full απόδοση χρώματος. Όπως λέει και το όνομα του, χαρίζει άμεσα ζεστασιά στο περίγραμμα του προσώπου ή σαν τελική πινελιά σε όλο το πρόσωπο. Πολύ σταθερό όσο υψηλή και να είναι η θερμοκρασία.\nΈνα διπλό προϊόν για contouring και setting, του οποίου και οι δύο “πλευρές” έχουν άψογη απόδοση. Η contouring πούδρα είναι ματ και έχει ένα υπέροχο φουντουκί -θα έλεγα- χρώμα που ταιριάζει σε όλες τις επιδερμίδες. Άριστη απόδοση στο blending και πολύ καλή διάρκεια, αν και super οικονομικό κομμάτι!\nΠοιο είναι το αγαπημένο σου bronzer;\nPosted in beauty, makeupTagged bare minerals all over face color warmth, best bronzers, giorgio armani maestro liquid summer, greek beauty blogger, τα καλύτερα μπρονζερ, οικονομικα μπρονζερ, loreal cushion de soleil, nyx bright idea maui suntan, nyx cosmetics αθηνα, nyx cosmetics ελλαδα, wet n wild contouring paletteBy Sofia Xylia\nPrevious PostPrevious DIY κρεμα προσωπου απο βανιλια και κρεμα σωματος απο σοκολατα!\nNext PostNext Ποιοτητα MAC κραγιον σε τιμη 3,99€ (swatches!)


Survivor: Η συνάντηση του Σάκη με την αδερφή του - Δεν φαντάζεστε τι της έφερε από τον Άγιο Δομίνικο | Gossip-tv.gr\nSurvivor: Η συνάντηση του Σάκη με την αδερφή του - Δεν φαντάζεστε τι της έφερε από τον Άγιο Δομίνικο\nSurvivor: Λίγο πριν τον ημιτελικό του ριάλιτι επιβίωσης, η αδερφή του Σάκη Κατσούλη, Μίνα, μίλησε στην εκπομπή, Έλα Χαμογέλα και αποκάλυψε τη συνάντησή τους μιας και εδώ και λίγα 24ωρα οι φιναλίστ είναι στην Ελλάδα και ανέφερε on air τον διάλογο που είχαν!\nΗ Μίνα Κατσούλη είπε: «Κρατούσα τη μαμά μου από το χέρι, περπατούσαμε μαζί. Νόμιζα πως κάπου θα πέσουμε. Όμως όταν τον είδαμε από μακριά και σηκώθηκε από τον καναπέ, γύρισε και μας είπε ότι νιώθει σαν να μην πέρασε μια μέρα. Εκεί όλο το άγχος εξαφανίστηκε. Τον πήραμε αγκαλιά, του είπαμε πως χαρήκαμε πολύ που επέστρεψε από τους τελευταίους και γερός. Αυτό ήθελε να ζήσει ο Σάκης εκεί. Όλη την εμπειρία. Μετά καθίσαμε ήρεμα και ωραία και μιλήσαμε στον καναπέ. Είναι πάρα πολύ χαρούμενος και δυνατός. Τον ρώτησα αν θα ξαναπήγαινε και μου είπε πως έφευγε την ίδια στιγμή. Μου έδωσε αυτό που έφτιαξε στην καλύβα με τα ονόματα των τριών ανιψιών του.»!\nΚαι τόνισε: «Ήταν χαρούμενος, πολύ ήρεμος. Δεν ήταν καθόλου ταλαιπωρημένος. Έχει ξεκουραστεί, γιατί έχουν σταματήσει τα αγωνίσματα. Δε βρέθηκα με κανένα άλλο συγγενή. Δεν τον είδα προβληματισμένο για το τι γίνεται έξω. Θέλει να το ζήσει στο έπακρο. Το μόνο που του είπαμε είναι ότι έχει απεριόριστη αγάπη από εμάς και ότι πολύς κόσμος τον στηρίζει»!


Οι γενετικές αναδιοργανώσεις ΜΙΑ ΠΡΩΤΗ ΑΝΤΙΛΗΨΗ ΤΟΥ ΚΟΣΜΟΥ Η ενσωμάτωση των απομονωμένων αληθειών Αναγνώρισα τον εαυτό μου στη βλέψη προς την ολότητα, - ppt κατέβασμα\nΟι γενετικές αναδιοργανώσεις ΜΙΑ ΠΡΩΤΗ ΑΝΤΙΛΗΨΗ ΤΟΥ ΚΟΣΜΟΥ Η ενσωμάτωση των απομονωμένων αληθειών Αναγνώρισα τον εαυτό μου στη βλέψη προς την ολότητα,\nΔημοσίευσεCatherine Petracca Τροποποιήθηκε πριν 4 χρόνια\nΠαρουσίαση με θέμα: "Οι γενετικές αναδιοργανώσεις ΜΙΑ ΠΡΩΤΗ ΑΝΤΙΛΗΨΗ ΤΟΥ ΚΟΣΜΟΥ Η ενσωμάτωση των απομονωμένων αληθειών Αναγνώρισα τον εαυτό μου στη βλέψη προς την ολότητα,"— Μεταγράφημα παρουσίασης:\n1 Οι γενετικές αναδιοργανώσεις ΜΙΑ ΠΡΩΤΗ ΑΝΤΙΛΗΨΗ ΤΟΥ ΚΟΣΜΟΥ Η ενσωμάτωση των απομονωμένων αληθειών Αναγνώρισα τον εαυτό μου στη βλέψη προς την ολότητα, η οποία δεν είναι η αναζήτηση μιας ολικής και απόλυτης γνώσης, αλλά η προσταγή για διασύνδεση των σκόρπιων αληθειών και των ανταγωνιστικών αληθειών. Ενθάρρυνα την εγκυκλοπαιδίζουσα βλέψη μου, αυτή την προσπάθεια τού να κάνω να επικοινωνήσει και, ει δυνατόν, να συνδεθεί, αυτό που είναι αποσυνδεμένο.\n2 Η ενσωμάτωση των αντιθέτων Ανακαλύπτω στον Χέγκελ τη σκέψη που αποδέχεται και υιοθετεί την αντίθεση, που αναπτύσσεται με τον διαρκή ανταγωνισμό των ιδεών. Ανακάλυπτα γοητευμένος ότι πάνω από τον περιορισμένο λόγο της νόησης υπήρχε ένας ανώτερος διαλεκτικός λόγος που τρεφόταν από την αντίθεση αντί να την απορρίπτει.\n3 Η ενσωμάτωση της αμφιβολίας H αμφιβολία γινόταν το «αρνητικό», δηλαδή η ίδια η ενέργεια του πνεύματος˙ αυτή η ενέργεια περιελάμβανε τη δυνατότητα άρνησης της άρνησης. Μπορούσα έτσι να αποδεχτώ τις αντιθέσεις ως αλήθειες και θετικές δυνάμεις. Ο μαρξισμός μου (ο Μαρξ είχε ενώσει θεωρία και πράξη), προσδιορισμένος επί πλέον από τη μεσσιανική μου τάση, με έκανε να ενστερνίζομαι τη θρησκεία της επίγειας «σωτηρίας». Βεβαίως, ακόμα και τη στιγμή της πιο έντονης πίστης μου ήξερα πως δεν θα υπήρχε ποτέ σοσιαλιστικός «παράδεισος» στη γη και πως οι συμφορές των ανθρώπων δεν θα σβήνονταν δια παντός. Πίστεψα όμως στην πρόοδο της ανρθωπότητας και επίσης, στο ότι το ανθρώπινο ον θα μπορούσε, χάρη στις προόδους της επιστήμης, να βρει πρόσβαση στη «δυνάμει αθανασία».\n4 ΔΕΥΤΕΡΗ ΓΕΝΕΤΙΚΗ ΑΝΑΔΙΟΡΓΑΝΩΣΗ Μετά το 1947, η αισχύνη του σταλινικού κομμουνισμού και, συσχετιστικά, η αμφισβήτηση του μαρξισμού είναι αυτά που θα ενεργοποιήσουν μια αποφασιστική γενετική αναδιοργάνωση.\n5 Η εξαρθρωμένη, τμηματική και ημιτελής ολότητα Επηρεασμένος από τον Αντόρνο: η ολότητα είναι η μη-αλήθεια. Ο Αντόρνο ήθελε να πει πως το ανέφικτο της σύλληψης της ολότητας, έκανε την αξίωση για ολότητα να είναι μη-αλήθεια. Δεν εγκατέλειπα τη βλέψη μου για μια σφαιρική γνώση, συνέδεα όμως σ’ αυτή, διαλογικώς, τη συνείδηση του τμηματικού και ημιτελούς χαρακτήρα κάθε ανθρώπινης γνώσης. Αυτό που κρατούσα ήταν η ανάγκη για μια όχι πλέον ολική αλλά πολυδιάστατη γνώση, ως απαραίτητο αντίδοτο στη μονοδιάστατη σκέψη.\n6 Το αξεπέραστο των αντιθέσεων H κριτική που ξεπερνούσε τις αντιθέσεις μέσα σε συνθέσεις. Η ορθολογικότητα πρέπει να περιλαμβάνει, όχι την άρση ή το ξεπέρασμα των αντιθέσεων, αλλά την αναγνώριση ακριβώς του ότι οι αντιθέσεις δεν είναι δυνατόν να δαμαστούν ολοκληρωτικά.\n7 Η επανενεργοποίηση της αμφιβολίας στην εξεταστική σκέψη Η αμφιβολία είχε αρχίσει το έργο της υπονόμευσης στη διάρκεια των ετών της αμφισβήτησής μου του κομμουνισμού. Κώστας Αξελός (1924 -): Εξεταστική σκέψη.\n8 Η εγκατάλειψη των πανουργιών του λόγου και η ενδυνάμωση μιας ηθικής τής αντίστασης Πιστεύω πως υιοθέτησα ανέκκλητα μια ηθική αντίστασης ενάντια στο τετελεσμένο γεγονός και γενικότερα ενάντια στις βαρβαρότητες της εποχής μας. Όμως η ηθική μου αντιμετωπίζει τις δυσκολίες και τις αντιθέσεις της και το πρόβλημα των ζωτικών συμβιβασμών.\n9 Η πολυπλοκοποίηση της ανθρωπολογίας Ο άνθρωπος δεν ορίζεται μόνον από την τεχνική και τον λόγο. Ορίζεται επίσης από το φανταστικό και τη συναισθηματικότητα. Το ανθρώπινο ον κατοικεί τη γη όχι μόνον πεζά, αλλά και ποιητικά. Ο άνθρωπος είναι πολυ-προσωπικότητα.\n10 Η πλανητική σκέψη Αποδέχτηκα την ιδέα περί πλανητικής σκέψης (Χάιντεγκερ και Αξελός). Θεωρώ τους σύγχρονους καιρούς υπό το πρίσμα της γέννησης και της ανάπτυξης της πλανητικής εποχής. Αναπτύσσω την ιδέα πως είμαστε στην πλανητική εποχή του σιδήρου και στην προϊστορία του ανθρωπίνου πνεύματος.\n11 Η πρώτη διαμόρφωση μιας διάγνωσης για τον πολιτισμό Το κακό της κοινωνίας μας δεν βρίσκεται μόνο στον καπιταλισμό και τον ιμπεριαλισμό, αλλά και στις υπαναπτύξεις του ανεπτυγμένου πολιτισμού μας.\n12 Η σχετικοποίηση του Μαρξ Από τον μαρξισμό πέρασα στον μετα-μαρξισμό. Αυτό δεν σημαίνει ότι απορρίφθηκε ο Μαρξ, αλλά ότι γίνεται ένα αστέρι σ’ έναν αστερισμό υπό σχηματισμό.\n13 Η πολιτική αυτονομία και αναθεώρηση Έγινα οριστικά αυτόνομος στην πολιτική. Αισθάνομαι πιο αποτελεσματικός, όταν εκφράζω τις δικές μου ιδέες κάτω από την υπογραφή μου, παρά κάτω από την ετικέτα ενός κόμματος. Η αντίθεσή μου στον σταλινικό κομμουνισμό έγινε ανέκκλητη. Βαδίζω προς την πολύπλοκη σκέψη.\n14 ΤΡΙΤΗ ΓΕΝΕΤΙΚΗ ΑΝΑΔΙΟΡΓΑΝΩΣΗ Από το 1982 και μετά Χρειάστηκε να περιμένω πενήντα χρόνια και να ξαναρχίσω μια μαθητεία, όπου ιδέες και θεωρίες, άγνωστες ως τότε σε μένα με σημάδεψαν αποφασιστικά (κυβερνητική, θεωρία των συστημάτων, φυσική προβληματική της αταξίας και πολλές άλλες). Χωρίς αυτές τις συνεισφορές δεν θα πραγματοποιούσα την τελευταία περιπέτεια, της πολύπλοκης δηλαδή σκέψης που μου επέτρεψε να συλλάβω την αλληλεξάρτηση των προβλημάτων, μεταξύ των οποίων το αδιάσπαστο του ανθρωπο-βιο-κοσμολογικού προβλήματος (La Méthode ).\n15 H πολυπλοκότητα έδιωξε την ολότητα Δεν υπάρχει πλέον μοναδική ή τελευταία βάση στη γνώση. Δεν υπάρχει πλέον κυριάρχη τάξη σ’ ένα σύμπαν όπου χάος, αταξίες και τυχαιότητες οδηγούν αναγκαστικά στη διαπραγμάτευση με την αβεβαιότητα. Υπάρχει, λοιπόν, η ανάγκη να εισαγάγουμε κάθε ιδαίτερη γνώση στο σύνολο ή στο συνολικό σύστημα του οποίου αποτελεί μια βαθμίδα ή ένα τμήμα. Η πολύπλοκη σκέψη δεν είναι η αντικατάσταση της απλότητας με την πολυπλοκότητα, είναι μια άσκηση διαρκούς διαλογικής μεταξύ του απλού και του πολύπλοκου.\n16 Μια αντίληψη της αυτο-οικο-οργάνωσης Μια αντίληψη της αυτο-οικο-οργάνωσης επιτρέπει να θεμελιώσουμε με επιστημονικούς όρους τις έννοιες της αυτονομίας, της ατομικότητας και του υποκειμένου. Η αυτονομία της αυτο-οικο-οργάνωσης εξαρτάται απ’ αυτό που αντλεί από το οικοσύστημά της, σύστημα που αναδρά στα συστατικά του οικοσυστήματος και ρυθμίζει το σύνολο των δραστηριοτήτων του. Η ζωντανή αυτο-οργάνωση δεν μπορεί να νοηθεί παρά μόνο μέσα από την αρχή του περιοδικά αυτοπαραγόμενου κύκλου και την ολογραμματική σχέση ανάμεσα στα τμήματα και στο όλο. Το υποκείμενο ήταν το παράλογο κατάλοιπο της κλασικής επιστημονικής ερμηνείας.\n17 Η πολύπλοκη επιστημολογία Η πολύπλοκη επιστημολογία παίρνει μορφή μέσα από τη γνώση της γνώσης, που περιλαμβάνει τη γνώση των ορίων της γνώσης. Δεν υπάρχει γνώση «καθρέφτης» του αντικειμενικού κόσμου. Η γνώση είναι πάντα ερμηνεία και σύνθεση. Απ’ αυτό προκύπτει πως κάθε παρατήρηση και κάθε σύλληψη πρέπει να περιλαμβάνουν τη γνώση του παρατηρητή-αντιλήπτορα. Όχι γνώση δίχως αυτο-γνώση. Η γνώση της γνώσης επιτρέπει την αναγνώριση των πηγών της αβεβαιότητας.\n18 Μια πολύπλοκη και ανοιχτή ορθολογικότητα ορίζεται από την αντίθεση στην ορθολογικοποίηση Περιλαμβάνει τη γνώση του ημιτελούς της, τον διάλογο με το παράλογο και το μη ορθολογικοποιήσιμο, την αντιμετώπιση της πολυπλοκότητας. Οι τρεις αρχές της πολύπλοκης σκέψης είναι: • η διαλογική αρχή που βασίζεται στον πολύπλοκο συνδυασμό θέσεων. • η παλίνδρομη αρχή, όπου κάθε στιγμή είναι ταυτόχρονα παραγόμενη και παράγουσα, προκαλούμενη και προκαλούσα, και όπου προϊόν είναι παραγωγός αυτού που το παράγει, η προκαλούσα συνέπεια αυτού που το προκαλεί. • η ολογραμματική αρχή όπου όχι μόνο το τμήμα είναι μέσα στο όλο, αλλά και όπου το όλο είναι κατά κάποιον τρόπο μέσα στο τμήμα.\n19 Η πολύπλοκη ανθρωπολογία Η βιολογική και φυσική φύση του ανθρώπου αναγνωρίζεται συγχρόνως με την πολιτισμική και ψυχική πραγματικότητά του. Ο άνθρωπος είναι και εσωτερικότητα, υποκειμενικότητα, παραλογισμός, παιχνίδι, έκσταση. Εγκαταλείπεται ριζικά κάθε ιδέα αθανασίας. Η ανθρωπολογία τοποθετείται έτσι στον ανθρωπο-βιο- κοσμολογική. Η ανθρωπότητα αναγνωρίζεται στις γήινες ρίζες της και στο γήινο πεπρωμένο της. Η κατάκτηση της φύσης καταγγέλλεται.\n20 Οι συνθήκες της δράσης και της ηθικής Οι συνθήκες της δράσης και της ηθικής προσδιορίζονται από την πολυπλοκότητά τους. Το στοίχημα είναι η απάντηση που επιβάλλεται μέσα στην ηθική αβεβαιότητα (όταν υπόκειται κανείς σε δύο ταυτόχρονες και αντίθετες προσταγές;) και η στρατηγική είναι η διαδιακασία που επιβάλλεται στην αβεβαιότητα της δράσης (η δράση ξεφεύγει από τις προθέσεις του δημιουργού).\n21 Ο Edgr Morin έκανε τρεις φορές τη γενετική του αναδιοργάνωση γιατί δεν σταμάτησε να επανέρχεται στα εφηβικά του ερωτήματα: •ποιος είμαι, •από πού έρχομαι, •πού πηγαίνω; Εφηβικά ερωτήματα που σχετίζονται με τις αρχές, με το μέλλον, με το νόημα και το μη νόημα. Δεν το έβαλε κάτω, γιατί δεν αφιερώθηκε σε μία μόνο τμηματική γνώση του ειδικού και γιατί συνεχώς επανερχόταν: •πού ήμουν, •τι πίστευα, •τι ήταν σημαντικό για μένα, •πού ήταν οι αλήθειές μου, •αν υπήρχε μία αλήθεια. Και στα πενήντα του, μπροστά στη σφίγγα που πάντοτε τον περίμενε, αναδύθηκε μέσα από την ίδια τη διαδικασία της γενετικής αναδιοργάνωσης η πολύπλοκη σκέψη.\n22 Εντγκάρ Μορέν, Τα δαιμόνιά μου, Μετάφραση Δημήτρης Δημουλάς, Πρόλογος Σπήλιος Παπασπηλιόπουλος, εκδ. Εικοστού Πρώτου, Αθήνα, 1999 Γεννήθηκε στο Παρίσι, 1921 Διευθυντής Ερευνών στο Εθνικό Κέντρο Επιστημονικής Έρευνας της Γαλλίας (Centre National de la Recherche Scientifique - CNRS)\nΚατέβασμα ppt "Οι γενετικές αναδιοργανώσεις ΜΙΑ ΠΡΩΤΗ ΑΝΤΙΛΗΨΗ ΤΟΥ ΚΟΣΜΟΥ Η ενσωμάτωση των απομονωμένων αληθειών Αναγνώρισα τον εαυτό μου στη βλέψη προς την ολότητα,"\nΆσκηση ανάπτυξης § Παραδείγματα τρόπων ανάπτυξης.\nΠΕΡΙΕΧΟΜΕΝΑ ΠΡΟΛΟΓΟΣ ΚΕΦΑΛΑΙΑ\nΗ 5 η από τις 12 Προτροπές Να έχω Ηθική H ηθική είναι ανηθικότητα και το αντίστροφο όταν τη μελετάμε στον χρόνο και στις κοινωνίες. Αντώνιος Περιπατητής.


Η νέα δέσμη χαλαρώσεων που εξαγγέλθηκε δια στόματος του υπουργού Υγείας, Κωνσταντίνου Ιωάννου έχει επιφέρει ευφορία και αισιοδοξία στις τάξεις των ταλαιπωρημένων και 'κουρασμένων' Κύπριων πολιτών.\nΤο ένα μετά το άλλο τα περιοριστικά μέτρα αίρονται δίνοντας -έστω και κλιμακωτά- ένα αίσθημα 'ελευθερίας' και επιστροφής στην -προ πανδημίας- κανονικότητα που 15 περίπου μήνες μετά μοιάζει ιδιαίτερα... μακρινή. Και αν το άνοιγμα της εστίασης και η μεταφορά της απαγόρευσης κυκλοφορίας από τις 9 στις 11 το βράδυ και στη συνέχεια στις 12 τα μεσάνυχτα ήταν αρκετή για να γεμίσει ξανά ζωή η νύχτα, το επόμενο στάδιο αποκλιμάκωσης φέρνει ακόμη μεγαλύτερη ευελιξία.\nΣυγκεκριμένα, με την απαγόρευση κυκλοφορίας -αρχής γενομένης από αύριο Σάββατο 29/5- να παρατείνεται για τις 1 μετά τα μεσάνυχτα, επαναλειτουργούν και οι εσωτερικοί χώροι της εστίασης (έστω και κάτω από αυστηρά πρωτόκολλα και περιοριστικά μέτρα) παρέχοντας τη δυνατότητα για μαζικότερες εξόδους. Η κατάργηση επίσης του Safepass, τουλάχιστον σε ότι αφορά τους εξωτερικούς χώρους, έχει λειτουργήσει ευεργετικά διώχνοντας μεγάλη μερίδα της μουρμούρας και των διαμαρτυριών που είχαν ξεσπάσει.\nΠλέον το επόμενο δεκαήμερο αποτελεί επί της ουσίας... 'πρόλογο' της επαναφοράς στην κανονικότητα αφού την 10η Ιουνίου το κέρφιου θα αποτελέσει επίσημα -και ελπίζουμε οριστικά- παρελθόν από τις ζωές μας. Με την κατάργηση λοιπόν της απαγόρευσης κυκλοφορίας να συνάδει με το άνοιγμα των νυχτερινών κέντρων (που έχουν πληγεί ανεπανόρθωτα, μένοντας κλειστά από την κάθοδο της πανδημίας) η νυχτερινή ζωή του νησιού αναμένεται να ζωντανέψει ξανά.\nΉδη το τελευταίο δεκαπενθήμερο παρατηρείται αυξημένη κίνηση σε χώρους εστίασης (είτε αυτό αφορά ταβέρνες, καφετέριες, εστιατόρια, μπαράκια και συλλόγους) επιβεβαιώνοντας επί της ουσίας τη 'δίψα' του κόσμου για κοινωνική ζωή και επιστροφή στην κανονικότητα. Πλέον, από τη 10η Ιουνίου τα ρολά ανεβαίνουν και η διασκέδαση μπαίνει ξανά στην ημερήσια διάταξη έστω και αν αυτό θα περιλαμβάνει την προσκόμιση Safepass ιδιαίτερα σε ότι αφορά εσωτερικούς χώρους.\nΔΙΑΒΑΣΤΕ ΕΠΙΣΗΣ: ΚΥΠΡΟΣ - ΚΟΡΩΝΟΪΟΣ: Πώς ισχύουν οι χαλαρώσεις για ταβέρνες και καφετέριες - Ισχύει το SafePass\nΠλέον, μετά το πέρας της 10ης Ιουνίου -και νοουμένου ότι η επιδημιολογική εικόνα παραμένει αισθητά βελτιωμένη με την εμβολιαστική κάλυψη να ξεπερνά την 'σημαδούρα' του 65%- οι ζωές μας θα επιστρέψουν σε ότι πιο κοντινό στην προ-πανδημίας εποχή με το επόμενο βήμα και ευχή να αποτελούν η ανοσία της αγέλης, η κατάργηση της χρήσης μάσκας αλλά και η επαναφορά σε εκδηλώσεις και δραστηριότητες με μαζική φυσική παρουσία κοινού.


Beauty Magazine | 16 χτενίσματα για τις ημέρες των γιορτών!\nΕμείς οι γυναίκες, οι περισσότερες τουλάχιστον από εμάς, είναι γνωστό πως έχουμε μια ιδιαίτερη αδυναμία στα μαλλιά μας και σε εξαιρετικές περιστάσεις όπως γιορτές, γενέθλια, ρεβεγιόν και εξόδους γενικότερα φροντίζουμε να τα περιποιούμαστε όπως τους αρμόζει. Κοντά, μακριά, μεσαίου μήκους, καρέ, φυλαριστά ή με μύτες…το γυναικείο μαλλί είναι ένα στοιχείο του εαυτού μας και αποκαλύπτει πολλά για την προσωπικότητα μας αλλά και το χαρακτήρα μας. Για τις γιορτινές ημέρες, λοιπόν, που ακολουθούν προετοιμαζόμαστε διαλέγοντας ένα Χριστουγεννιάτικο μανικιούρ, ένα εντυπωσιακό μακιγιάζ και ένα κομψό χτένισμα για να ολοκληρώσουν τη λαμπερή μας εμφάνιση. Για να μην τρέχεις τελευταία στιγμή, η ομάδα του Beauty Magazine έψαξε και βρήκε εκπληκτικά χτενίσματα για να επιλέξεις το ιδανικό για εσένα.\nΗ αλήθεια να λέγεται, όσες έχουν μακριά μαλλιά είναι σίγουρα πιο τυχερές από τις υπόλοιπες στον τομέα χτένισμα, γιατί τους δίνεται η δυνατότητα να κάνουν πιο πολλά πράγματα και να πειραματιστούν λιγάκι παραπάνω.\nΌπως και η αγαπημένη Beyonce, έτσι και εσύ φίλη μου που έχεις μακριά μαλλιά..έχεις αυτόματα και τη δυνατότητα να δημιουργήσεις μια άκρως εντυπωσιακή αλογοουρά. Ίσιωσε τα μαλλιά σου και πιάσε τα σε μια χαμηλή αλογοουρά χτενίζοντας τα προς τα πίσω, έτσι ώστε να μη σου πετάνε τριχούλες. Στη συνέχεια τύλιξε γύρω από το λαστιχάκι μια τούφα από την κοτσίδα σου και πρόσθεσε το αγαπημένο σου σετ σκουλαρίκια.\nΕναλλακτικά, για ένα πιο funky αποτέλεσμα, μπορείς να χρησιμοποιήσεις ένα διαφορετικό λαστιχάκι με έντονα χρώματα, strass ή πέρλες.\nΑν δε σου αρέσουν οι χαμηλές αλογοουρές, μπορείς να πετύχεις ένα εξίσου κομψό αποτέλεσμα πιάνοντας τα μαλλιά σου πιο ψηλά, όπως στη φωτογραφία. Ακολούθησε την ίδια ακριβώς διαδικασία ”κλειδώνοντας” το αποτέλεσμα με μπόλικη λακ.\nΜια ακόμη πρόταση για όσα κορίτσια έχουν μακριά μαλλιά είναι και μια διαφορετική αλογοουρά, η οποία καταλήγει σε πλεξούδα. Ακολουθώντας το παράδειγμα της Blake Lively, πιάσε τα μαλλιά σου σε μια ψηλή αλογοουρά και πλέξε την άκρη της σε μια σφιχτή πλεξούδα. Από τα look με μαζεμένα μαλλιά δεν πρέπει να λείπει ένα ζευγάρι εντυπωσιακά σκουλαρίκια ου να ταιριάζουν με τα ρούχα σου!\nΕναλλακτικά, δοκίμασε να αφήσεις κάτω τα δύο πλαϊνά τουφάκια δεξιά και αριστερά από το μέτωπό σου και πρόσθεσε ασημένιους ή χρυσούς κρίκους για λίγο πιο ανάλαφρο αποτέλεσμα, όπως συνηθίζει και η μοναδική Jennifer Lopez.\nΠοιος είπε ότι το απλό δεν μπορεί να είναι και επίσημο? Η αγαπημένη Μελίνα Ασλανίδου επιλέγει αρκετά συχνά για τις εμφανίσεις της το total straight look. Το μόνο που έχεις να κάνεις για να το πετύχεις, είναι να πάρεις την ισιωτική σου και να περάσεις τα μαλλιά σου ώστε να είναι τελείως ίσια. Τελειοποίησε το αποτέλεσμα με αρκετή λακ ώστε να μη φριζάρουν. Το συγκεκριμένο χτένισμα μπορεί να γίνει άνετα και σε μεσαίου μήκους μαλλιά.\nΤα κορίτσια με μαλλιά σε μεσαίο μήκος συνήθως δεν είναι εύκολο να πετύχουν χτενίσματα όπως τις αλογοουρές που είδαμε πιο πάνω, χωρίς αυτό να σημαίνει ότι είναι αδύνατο. Συνήθως όμως το μήκος δε βοηθάει και πολύ όταν πρόκειται να δημιουργήσουμε μια αλογοουρά ή μια πλεξούδα. Παρόλα αυτά, θα τις θεωρήσουμε ίσως τις πιο τυχερές γυναίκες, γιατί τα όχι και τόσο μακριά μαλλιά, πολλές φορές είναι πολύ πιο διαχειρίσιμα από όλα τα υπόλοιπα!\nΑκολούθησε το παράδειγμα της πανέμορφης Βάσως Λασκαράκη και κάνε τα μαλλιά σου λεπτές μπούκλες. Πίστεψέ μας, πολλές φορές το απλό είναι και το πιο εντυπωσιακό που μπορείς να κάνεις. Πιάσε μια τούφα και τύλιξε την άκρη της γύρω από το ψαλίδι μαλλιών για να δημιουργήσεις ένα ελαφρύ σπάσιμο. Συνδύασε το συγκεκριμένο look με ένα έντονο smokey eye και χείλη σε nude απόχρωση και τράβηξε όλα τα βλέμματα πάνω σου!\nΑν θέλεις κάτι πιο στυλιζαρισμένο, δοκίμασε να κάνεις τα μαλλιά σου μπούκλες με ένα ψαλίδι μαλλιών ή μια ισιωτική, που μπορείς να χρησιμοποιήσεις για τον ίδιο σκοπό. Αυτή τη φορά, πιάσε τις τούφες των μαλλιών σου όχι από την άκρη, αλλά κοντά στις ρίζες. Ολοκλήρωσε το αποτέλεσμα με ένα κραγιόν σε έντονο κόκκινο ή βυσσινί!\nΧώρισε τα μαλλιά σου στη μέση πιάνοντας τα σε μια ανάλαφρη αλογοουρά, όπως η διάσημη ηθοποιός Mila Kunis. Επειδή το μήκος των μαλλιών της δεν είναι ιδιαίτερα μακρύ, φροντίζει να μην τα πιάνει πολύ ψηλά. Αυτό τη βοηθάει για να δίνει την εντύπωση ότι είναι μακρύτερα. Μπορείς επίσης να δοκιμάσεις να κάνεις στην άκρη της κοτσίδας σου ένα ελαφρύ γύρισμα.\nΤα κορίτσια μας που έχουν κάποια φράντζα ή αφέλειες έχουν τη δυνατότητα να δοκιμάσουν αρκετές παραλλαγές στα χτενίσματα τους, ιδιαίτερα αν έχουν και ένα μεσαίου μήκους ή μακρύ μαλλί.\nΗ εκθαμβωτική ηθοποιός Emma Stone επιλέγει ανάλαφρες μπούκλες με χωρίστρα στα αριστερά. Το συγκεκριμένο χτένισμα έχει την ιδιότητα να θυμίζει κάτι από…vintage και είναι η ιδανική επιλογή για πιο επίσημες περιστάσεις. Ολοκληρώνει το look με μακριά χρυσά σκουλαρίκια και ένα έντονο κραγιόν σε αποχρώσεις του καφέ-κόκκινου.\nΗ αλογοουρά είναι πάντα μια ασφαλής και απίστευτα κομψή επιλογή. όπως στην παρακάτω φωτογραφία όπου η αγαπημένη pop τραγουδίστρια Taylor Swift έχει μαζέψει τα μαλλιά της σε μια χαμηλή κοτσίδα στο πλάι, αφήνοντας μια μικρή τούφα να πέφτει στο πρόσωπο της. Για ακόμη πιο chic αποτέλεσμα, τύλιξε γύρω από το λαστιχάκι μια λεπτή τούφα μαλλιών έτσι ώστε να το καλύψεις.\nΤο εντυπωσιακό μοντέλο και κριτής του Greece’s Next Top Model επέλεξε να πιάσει τα μαλλιά της σε ένα bun, έναν δηλαδή κότσο του οποίου η άκρη τυλίγεται έτσι ώστε να μοιάζει με….ψωμάκι στην κορυφή του κεφαλιού.Εδώ η Ηλιάνα έχει αφήσει δύο λεπτές τούφες να πέφτουν κατά μήκος, πλαισιώνοντας έτσι μαζί με τις αφέλειες το πρόσωπο της. Το συγκεκριμένο χτένισμα είναι από τα πιο εύκολα στη δημιουργία του και προσδίδει μια ιδιαίτερη επισημότητα, ειδικά αν συνδυαστεί με το κατάλληλο outfit.\nΑν έχεις αφέλειες μπορείς να ακολουθήσεις το παράδειγμα της πανέμορφης ηθοποιού Olivia Wilde και να πιάσεις τα μαλλιά σου μια ανέμελη αλογοουρά. Το συγκεκριμένο look είναι πιο ανάλαφρο, οπότε φρόντισε η αλογοουρά σου να μην είναι ίσια, αλλά ελαφρώς κυματιστή. Δώσε λίγο όγκο στις ρίζες των μαλλιών σου πριν τα πιάσεις κοτσίδα και άφησε δυο λεπτά τουφάκια να πέφτουν αριστερά και δεξιά από το μέτωπο σου, όπως στη φωτογραφία.\nΌσες από εσάς έχετε κοντά μαλλιά το μόνο σίγουρο είναι πως έχετε μια πολύ δυναμική προσωπικότητα, καθώς το κοντό μαλλί παρόλο που είναι λιγάκι δύσκολο στη διαχείριση του, είναι μια πολύ τολμηρή επιλογή και δίνει ένα ιδιαίτερο στυλ στη γυναίκα που το επιλέγει.\nΑν λοιπόν τα μαλλιά σου δεν έχουν αρκετό μήκος για να τα πιάσεις κοτσίδα, μη σκας! Κάνοντας μερικές σφιχτές, φαρδιές μπούκλες αποκτάς ένα Vintage look που αμέσως σου αλλάζει την όλη εμφάνιση!\nΜια ακόμη εξαιρετική επιλογή είναι και αυτή της όμορφης ηθοποιού Ευγενίας Σαμαρά. Απλό, λιτό, απέριττο και άκρως εντυπωσιακό ίσιο! Με χωρίστρα ελαφρώς προς τα δεξιά ή τα αριστερά, ανάλογα πως σου ταιριάζει περισσότερο, το ίδιο είναι μια επιλογή που πάντα θα σε δικαιώνει. Τράβηξε τη μία μεριά των μαλλιών σου πίσω από το αυτί σου και πρόσθεσε ένα λαμπερό σκουλαρίκι για να κλέψεις τις εντυπώσεις!\nΑν πάλι δε θέλεις ούτε ίσιο αλλά ούτε και μπούκλα, επέλεξε κάτι ενδιάμεσο όπως το παρακάτω χτένισμα της πολυαγαπημένης Ζέτας Μακρυπούλια. Ελαφρύ σπάσιμο στις άκρες των μαλλιών και χωρίστρα στα δεξιά και είσαι έτοιμη να λάμψεις!\nΕπέλεξε αυτό που πιστεύεις ότι ταιριάζει καλύτερα στο πρόσωπο σου και συνδύασε το με ένα εντυπωσιακό μακιγιάζ και είμαστε σίγουροι ότι θα τραβήξεις όλα τα βλέμματα πάνω σου! Σου ευχόμαστε καλή επιτυχία όποιο χτένισμα και να διαλέξεις! Αν πάλι αποφασίσεις να αφεθείς στα χέρια ενός ειδικού…φρόντισε να κλείσεις έγκαιρα το ραντεβού σου και να έχεις λιγάκι υπομονή παραπάνω αυτές τις ημέρες. Μην ξεχνάς όπου και αν βρίσκεσαι πως σε εξυπηρετούν άνθρωποι! Να είσαι ευγενική και χαμογελαστή, ακόμη και αν η μέρα σου δεν ήταν η καλύτερη!\nΤο Beauty Magazine σου εύχεται ολόψυχα Καλές Γιορτές!\nΔιάσημη ηθοποιός ποζάρει topless και ξεσπάει «Είμαι ένα κ@λόπαιδο»\nΜαρία Μπέη: Εσύ έχεις δει τον κούκλο αδερφό της; Θα πάθεις πλάκα!


Ομιλία του Προέδρου της Βουλής κ. Ν.Βούτση (Προϋπ.και Απολογ. Βουλής)(17/11/2017) | eklogika webTV\nHome \_ slider-videos \_ Ομιλία του Προέδρου της Βουλής κ. Ν.Βούτση (Προϋπ.και Απολογ. Βουλής)(17/11/2017)\nα. Μόνη συζήτηση και έγκριση του Απολογισμού Δαπανών της Βουλής, οικονομικού έτους 2016.\nβ. Μόνη συζήτηση και ψήφιση του Σχεδίου Προϋπολογισμού Δαπανών της Βουλής, οικονομικού έτους 2018.


Μποτίλια Στον Άνεμο: Ασφαλιστικό: Μειωμένες συντάξεις - αυξημένες εισφορές − Μόνος δρόμος η ανασύνταξη του λαού − Καλή χρονιά. Με δύναμη πάλι και πάλη\nΩστόσο ξεκαθαρίζεται ότι ο υπολογισμός θα γίνεται με βάση το πιο πρόσφατο εκκαθαρισμένο φορολογικό έτος. Συνεπώς, για το 2017, θα χρησιμοποιηθεί το εισόδημα του 2015. Εάν υπάρξει διαφορά μεταξύ του πραγματικού εισοδήματος και του εισοδήματος του προηγούμενου φορολογικού έτους όταν εκκαθαριστούν οι φορολογικές δηλώσεις του 2016, θα αναζητείται και θα συμψηφίζεται ισομερώς, σε μηνιαία βάση έως το τέλος του κάθε έτους.\nΚατώτερο ασφαλιστέο εισόδημα ορίζονται τα 586 ευρώ, που αντιστοιχούν στο ύψος του κατώτατου μισθού για εργαζομένους άνω των 25 ετών. Η εισφορά 20% για κύρια ασφάλιση και 6,95% για Υγεία θα υπολογίζεται δηλαδή, επί αυτού του ποσού, σε περίπτωση που το φορολογητέο εισόδημα είναι χαμηλότερο από τα 7.032 ευρώ. Το ίδιο όριο στο ποσό επί του οποίου υπολογίζεται η εισφορά, ισχύει και στις περιπτώσεις ζημιών, ή μηδενικών χρεών, ή υποχρεωτικής ασφάλισης λόγω ιδιότητας χωρίς όμως άσκηση επαγγελματικής δραστηριότητας.\nΤα 586 ευρώ θα είναι η βάση υπολογισμού των πάσης φύσεως ασφαλιστικών εισφορών και για τους δικηγόρους που βρίσκονται σε αναστολή άσκησης επαγγελματικής δραστηριότητας και για τους γιατρούς που απασχολούνται χωρίς αμοιβή.\nΑν ο ασφαλισμένος δεν υποβάλλει φορολογική δήλωση, οι οφειλόμενες ασφαλιστικές εισφορές θα υπολογίζονται επί των 586 ευρώ έως ότου καταστεί εφικτός ο υπολογισμός του πραγματικού εισοδήματος. Στα 410,2 ευρώ ορίζεται το κατώτερο όριο εισοδήματος επί του οποίου καταβάλλεται εισφορά για τα 5 πρώτα χρόνια ασφάλισης, στις περιπτώσεις νέων επιστημόνων.\nΤέλος, ορίζεται ότι ειδικά στις περιπτώσεις πολλαπλής απασχόλησης, η μισθωτή εργασία προηγείται της αυτοαπασχόλησης για τη συμπλήρωση του ανώτατου πλαφόν εισοδήματος (μηνιαία 5.860 ευρώ). Σε περίπτωση εισοδημάτων από δύο ελεύθερες δραστηριότητες (π.χ. ΟΑΕΕ και ΕΤΑΑ), προηγείται αυτό που αποφέρει το μεγαλύτερο εισόδημα.\nΗ απόφαση αφορά αυτοαπασχολούμενους και ελεύθερους επαγγελματίες, οι οποίοι ασφαλίζονται σε ΟΑΕΕ και ΕΤΑΑ, υγειονομικούς που αμείβονται κατά πράξη και περίπτωση και δικηγόρους που βρίσκονται σε αναστολή άσκησης της επαγγελματικής τους δραστηριότητας, ασφαλισμένους του Τομέα Ασφάλισης Ναυτικών Πρακτόρων και Υπαλλήλων του ΟΑΕΕ, ιδιοκτήτες τουριστικών καταλυμάτων δυναμικότητας έως και 5 δωματίων σε ολόκληρη την επικράτεια, καθώς και ιδιοκτήτες καταλυμάτων με 6-10 δωμάτια που είναι παράλληλα και εγγεγραμμένοι στο Μητρώο Αγροτών.\nΣυντάξεις ψίχουλα για τους μικρούς αυτοαπασχολούμενους\nΜειωμένες κατά πολύ θα είναι οι συντάξεις των μικρών αυτοαπασχολουμένων όπως προκύπτει και από τις εγκυκλίους του υπουργείου Εργασίας, που θέτουν σε εφαρμογή το νόμο - λαιμητόμο.\nΌπως προβλέπει και ο νόμος, οι νέες συντάξεις θα απαρτίζονται από δύο μέρη: Την ανταποδοτική σύνταξη, που προέρχεται από τις εισφορές, και τη λεγόμενη «εθνική σύνταξη», η οποία κυμαίνεται από 345 ευρώ (στη 15ετία) έως 384 ευρώ (στην 20ετία).\nΓια την ανταποδοτική σύνταξη λαμβάνονται υπόψη ο μέσος όρος των συντάξιμων αποδοχών όλου του εργάσιμου βίου και το ποσοστό αναπλήρωσης που προκύπτει από τα έτη ασφάλισης. Είναι προφανές ότι ο μέσος όρος των συντάξιμων αποδοχών θα είναι μικρότερος, αφού αυτές υπολογίζονται στη διάρκεια όλου του εργάσιμου βίου και όχι π.χ. στην τελευταία διετία ή πενταετία που κατά τεκμήριο οι μισθοί είναι μεγαλύτεροι (πολυετίες, επιδόματα), σε σχέση με τα πρώτα χρόνια εργασίας.\nΣτην περίπτωση του ΟΑΕΕ (με βάση τα συγκεκριμένα παραδείγματα της εγκυκλίου, ύψος εισφορών και έτη ασφάλισης), με το παλιό σύστημα, για τα 35 έτη ασφάλισης η σύνταξη που αποδιδόταν ήταν τουλάχιστον 1.500 ευρώ.\nΣτο νέο σύστημα η ανταποδοτική σύνταξη ανέρχεται στα 418 ευρώ (!) και μαζί με την «εθνική» των 384 ευρώ, σύνολο 802 ευρώ! Η απώλεια ξεπερνά το 45%.\nΣτην περίπτωση του ΕΤΑΑ (κλάδος ΤΣΜΕΔΕ, παλαιός ασφαλισμένος, ελεύθερος επαγγελματίας), με ασφάλιση 41 χρόνια 5 μήνες και 15 μέρες, η νέα σύνταξη με βάση το συγκεκριμένο ύψος εισφορών του παραδείγματος της εγκυκλίου, θα είναι 695 ευρώ (310,65 ευρώ ανταποδοτική και 384 ευρώ «εθνική»).\nΣτο παλιό σύστημα, με 41 χρόνια ασφάλισης και τις ίδιες εισφορές, το ύψος της σύνταξης έφτανε τα 1.018 ευρώ. Και εδώ οι απώλειες για τους νέους συνταξιούχους ξεπερνούν το 30%!\nΣτο 70% του κατώτατου μισθού, δηλαδή 410,2 ευρώ το μήνα, ορίζεται για τους αγρότες το κατώτατο ασφαλιστέο εισόδημα, σύμφωνα με τη δεύτερη Υπουργική Απόφαση που υπέγραψε ο αρμόδιος υφυπουργός Εργασίας και Κοινωνικής Ασφάλισης, Τάσος Πετρόπουλος. Σωρευτικά, από το β' εξάμηνο του 2015 έως και το 2022, οι περίπου 640.000 αγρότες καλούνται να καταβάλουν εισφορές αυξημένες έως και κατά 36%.\nΣύμφωνα με την εγκύκλιο, όπως και στην περίπτωση των αυτοαπασχολουμένων και των ελεύθερων επαγγελματιών, βάση υπολογισμού της εισφοράς είναι το καθαρό φορολογητέο αποτέλεσμα του οικείου φορολογικού έτους, διαιρουμένου δια του δώδεκα.\nΣε περίπτωση που το εισόδημα που προκύπτει είναι μικρότερο των 410,2 ευρώ το μήνα, τότε οι εισφορές υπολογίζονται επί των 410,2. Το ίδιο ισχύει και στην περίπτωση που ο ασφαλισμένος δεν υποβάλλει φορολογική δήλωση. Ως ανώτατο ασφαλιστέο εισόδημα, ορίζεται το 10πλάσιο του κατώτατου μισθού, ήτοι 5.860 ευρώ το μήνα.\nΕτικέτες Αγρότες, Ασφαλιστικό, Εργαζόμενοι, Συνταξιούχοι, Ταξική Πάλη Αναρτήθηκε από Φτερο στο Πελαγο στις 12:25 μ.μ.


Οι 10 σειρές που επιστρέφουν και μας «φτιάχνουν» το 2019 | Reader\nΟι 10 σειρές που επιστρέφουν και μας «φτιάχνουν» το 2019\nΗ χρονιά που μπήκε σίγουρα θα φέρει πολλές νέες σειρές, αλλά περισσότερο μας ενδιαφέρουν εκείνες που επιστρέφουν, πολλές από τις οποίες μάλιστα τελειώνουν οριστικά! Αντίο «Game of Thrones», αντίο «Homeland», αντίο «Mr. Robot», αντίο «Gotham»... Όχι ότι αυτό είναι απαραίτητα κακό: κάθε σειρά που φεύγει από τον αέρα δίνει την ευκαιρία για ένα νέο «κόλλημα», καθώς μια ζωή δεν φτάνει για να δούμε όλες τις σειρές που βγαίνουν και μπορεί να μας ενδιαφέρουν.\nΑπό τις σειρές που σίγουρα θα επιστρέψουν μέσα στο 2019, επιλέξαμε τις ακόλουθες 10 που περιμένουμε με τη μεγαλύτερη ανυπομονησία.\nΌταν φτάσει ο Απρίλιος, τα πάντα θα τελειώσουν μέσα σε έξι επικά, extra large επεισόδια. Επιτέλους θα μάθουμε ποιος θα κάτσει στον Σιδερένιο Θρόνο, θα δούμε τη μεγαλύτερη μάχη στην ιστορία της οθόνης (μικρής και μεγάλης), η οποία γυριζόταν επί 55 συνεχόμενες νύχτες, και θα αποχαιρετήσουμε πολλούς βασικούς χαρακτήρες, που δεν θα τη βγάλουν ζωντανοί μέχρι το τέλος. Το «Game of Thrones» θα αφήσει μεγάλο κενό στην τηλεόραση φεύγοντας, και μένει να δούμε κατά πόσο το κενό αυτό θα αναπληρωθεί από τη σειρά πρίκουελ που θα αρχίσει να γυρίζεται μέσα στη χρονιά και θα προβληθεί το 2020.\nTo «Black Mirror: Bandersnatch», που εμφανίστηκε αναπάντεχα στις οθόνες μας στις 28 Δεκεμβρίου ήταν το τέλειο ορεκτικό. Και τώρα περιμένουμε το κυρίως γεύμα, καθώς μέσα στη χρονιά θα έχουμε νέο κύκλο – τον πέμπτο – της σειράς. Ελπίζουμε μόνο να μην τον κρατήσουν για το τέλος του χρόνου, μια και ήδη έχουν γυριστεί (κάποια; τα περισσότερα; όλα;) επεισόδια. Μάλιστα σε ένα από αυτά, που γυρίστηκε στη Νότια Αφρική, ξέρουμε ότι θα πρωταγωνιστεί η τραγουδίστρια Μάιλι Σάιρους.\nΑνήμερα την Πρωτοχρονιά μάθαμε ότι η τρίτη σεζόν, η οποία διαδραματίζεται έναν χρόνο μετά τα γεγονότα της προηγούμενης, δηλαδή το 1985, θα επιστρέψει στις οθόνες μας στις 4 Ιουλίου. Όπως στη δεύτερη σεζόν υπήρχαν αναφορές στην ταινία «Ghostbusters», κάτι αντίστοιχο θα γίνει στην τρίτη με το «Επιστροφή στο Μέλλον». Δεν γνωρίζουμε την απειλή που θα αντιμετωπίσουν αυτή τη φορά τα παιδιά και ο σερίφης Χόπερ, ωστόσο ο παραγωγός Σον Λέβι είχε κάνει κάποιες μικρές αποκαλύψεις πριν από την έναρξη των γυρισμάτων. Είπε, για παράδειγμα, ότι ο Μάικ με την Ιλέβεν, όπως και ο Λούκας με τη Μαντ Μαξ, θα είναι ζευγάρια στο ξεκίνημα της σεζόν. «Βέβαια είναι παιδιά 13-14 χρονών, επομένως τι σημαίνει ο έρωτας σε αυτό το στάδιο της ζωής; Δεν μπορούν να είναι απλές και σταθερές σχέσεις και θα έχει πλάκα αυτή η αστάθεια». Επίσης, θα δούμε μπόλικο Στιβ, τον πρώην νταή που γύρισε στο σωστό δρόμο και τώρα είναι κάτι σαν μέντορας για τα μικρότερα αγόρια – κερδίζοντας το παρατσούκλι Dad Steve. «Φυσικά και δεν θα αφήσουμε να πάει χαμένη η μαγεία του Dad Steve. Δεν θέλω να πω περισσότερα, αλλά κυριολεκτικά νιώθω πως στην περίπτωσή του βρήκαμε χρυσωρυχείο».\nΤα γυρίσματα έχουν ξεκινήσει και ανυπομονούμε να δούμε τη συνέχεια την ιστορίας των Σέλμπι. Όταν τους αφήσαμε στο τέλος της τέταρτης σεζόν ήμασταν στο 1926 και ο Τόμας (Κίλιαν Μέρφι) είχε μόλις εκλεγεί βουλευτής. Επομένως οι παράνομες δραστηριότητες της οικογένειάς του θα αποκτήσουν πλέον και πολιτική κάλυψη. Από όσα γνωρίζουμε μέχρι τώρα, στα νέα επεισόδια θα έχει να αντιμετωπίσει τις διαβόητες συμμορίες με τα ξυράφια από τη Γλασκώβη, που ήταν οι πιο σκληρές στη Βρετανία εκείνη την εποχή. Ονομάζονταν έτσι από το όπλο της επιλογής τους, τα ξυράφια – όχι τα ξυραφάκια που έραβαν στο γείσο των καπέλων τους οι Peaky Blinders, αλλά τα μεγάλα, εκείνα των μπαρμπέρηδων. Το γνωστό καστ επιστρέφει, ενώ νέα προσθήκη είναι η Άνια Τέιλορ-Τζόι, πρωταγωνίστρια των ταινιών «Η μάγισσα» και «Διχασμένος» (αλλά και του επερχόμενου «Glass»).\nΕπιτέλους, μπορούμε να προσποιηθούμε ότι η απογοητευτική δεύτερη σεζόν του «True Detective» δεν υπήρξε ποτέ, καθώς η νέα αστυνομική ιστορία που θα μας αφηγηθεί ο Νικ Πιτσολάτο φαίνεται πως έχει όλα τα στοιχεία που μας άρεσαν στην πρώτη (ανεξιχνίαστα εγκλήματα, κλειστές κοινωνίες, ήρωα με πολλά… θέματα, ταξίδια μπρος-πίσω στο χρόνο) και έναν χαρισματικό πρωταγωνιστή. Ο Μαχερσάλα Αλί, από το «House of Cards» (ως Ρέμι Ντάντον) μέχρι το «Moonlight», για το οποίο κέρδισε Όσκαρ Β’ ανδρικού ρόλου, είναι ένα από τα μεγαλύτερα ταλέντα της γενιάς του. Στο πλευρό του θα είναι ο πάντα αξιόπιστος Στίβεν Ντορφ. Η πρεμιέρα στο HBO είναι προγραμματισμένη για τις 13 Ιανουαρίου.\nΤι σημασία έχει που η πρώτη σεζόν του «Big Little Lies» εξάντλησε το υλικό του ομώνυμου μυθιστορήματος της Λιάν Μοριάρτι; Το κοινό ήθελε να ξαναδεί σταρ σαν τη Νικόλ Κίντμαν και τη Ρις Γουίδερσπουν μαζί στη μικρή οθόνη, οπότε οι σεναριογράφοι έπιασαν δουλειά για να συνεχίσουν την ιστορία. Και, σε περίπτωση που οι Κίντμαν και Γουίδερσπουν δεν σαν είναι αρκετές, πάρτε και μια Μέριλ Στριπ bonus, στο ρόλο της πεθεράς της Κίντμαν, για να «χτυπήσει» κόκκινο το star power της σειράς.\nΑντίο θα πούμε και στο «Mr. Robot», τη σειρά που έκανε σταρ τον Ράμι Μάλεκ ως σούπερ χάκερ Έλιοτ, και του χάρισε ρόλους όπως αυτός του Φρέντι Μέρκιουρι στο «Bohemian Rhapsody». Επανέφερε επίσης στην πρώτη γραμμή και τον Κρίστιαν Σλέιτερ, που κέρδισε Χρυσή Σφαίρα για το ρόλο του – ο Μάλεκ έχει κερδίσει Emmy. Όπως δήλωσε ο δημιουργός της σειράς, Σάμ Έσμαϊλ, «από την πρώτη μέρα “έχτιζα” για το μεγάλο φινάλε και πιστεύω ότι η ώρα του έχει φτάσει. Κανείς από την ομάδα μου ή από το δίκτυο USA δεν ήθελε να αποχαιρετίσει τη σειρά, αλλά σεβόμαστε πολύ το ταξίδι του Έλιοτ για να το τραβήξουμε πέρα από το αναπόφευκτο τέλος του».\nΑντίο, Κάρι Μάθισον. Επί επτά σεζόν τράβηξες τα πάνδεινα, σωματικά, πνευματικά και ψυχολογικά. Ήρθε η ώρα να αποσυρθείς στην όγδοη και τελευταία σεζόν του «Homeland», ελπίζουμε ζωντανή και (όσο γίνεται) ευτυχισμένη. Μετά τον θάνατο-σοκ του Μπρόντι στη δεύτερη σεζόν κατάφερες και κράτησες μόνη σου τη σειρά (με άξιο συμπαραστάτη τον Σολ Μπέρενσον). Μαθαίνουμε ότι η τελευταία σου περιπέτεια θα είναι στο Ισραήλ, αλλά για να σιγουρευτούμε θα πρέπει να περιμένουμε μέχρι τον Ιούνιο.\nΣτην πέμπτη και τελευταία της σεζόν, η σειρά για τον πιτσιρικά Μπάτμαν (που στο μεταξύ έχει μεγαλώσει αρκετά) επιτέλους έρχεται να «κουμπώσει» με όσα ξέρουμε για τον ήρωα. Ήδη στις πρώτες φωτογραφίες από τα γυρίσματα είδαμε τον Γρίφο και τον Πιγκουίνο με τα κλασικά κοστούμια τους που γνωρίζουμε από τα κόμικς και τις ταινίες (κυρίως όμως από τον τηλεοπτικό Μπάτμαν των 60s, ειδικά ο Πιγκουίνος με το φράκο και το μονόκλ). Οι φήμες λένε ότι στο τελευταίο καρέ του τελευταίου πλάνου θα δούμε επιτέλους τον Σκοτεινό Ιππότη με στολή. Για να δούμε…\nΗ ακύρωση του «Lucifer» από το Fox τον Μάιο του 2018, ύστερα από τρεις σεζόν, στεναχώρησε πολύ κόσμο, μέχρι που ένα μήνα μετά το Netflix έσωσε τη σειρά και της χάρισε έναν ακόμη κύκλου. Άλλωστε η ιδέα του Διαβόλου να ζει στο Λος Άντζελες ως ιδιοκτήτης νυχτερινού κλαμπ και να λύνει εγκλήματα για την αστυνομία, ήταν πολύ καλή για να πάει χαμένη... Τα γυρίσματα ξεκίνησαν τον περασμένο Αύγουστο και ολοκληρώθηκαν τον Δεκέμβριο, επομένως μπορούμε να περιμένουμε τη σειρά κάπου μέσα στο πρώτο μισό του χρόνου.


Μπαλατσινού: Δεν είμαι έγκυος! | Espresso\nΜπαλατσινού: Δεν είμαι έγκυος!\nΟύτε μαμά τετράκις ούτε νύφη δις ετοιμάζεται να γίνει η Τζένη Μπαλατσινού!\nΠαρασκευή, Μάρτιος 2, 2018 - 17:52\n❱❱ Μετά τον Κικίλια και η Μπαλατσινού διέψευσε τις φήμες ότι θα γίνουν γονείς\nΟύτε μαμά τετράκις ούτε νύφη δις ετοιμάζεται να γίνει η Τζένη Μπαλατσινού! Η παρουσιάστρια και blogger, μιλώντας στις κάμερες, διέψευσε κατηγορηματικά τις φήμες περί εγκυμοσύνης, αλλά και περί επικείμενου γάμου της το καλοκαίρι με τον σύντροφό της Βασίλη Κικίλια, τρολάροντας παράλληλα όσους δημοσιογράφους την... κατέστησαν έγκυο και την πάντρεψαν.\n«Τρίδυμα! Εχω τρίδυμα» είπε και στη συνέχεια αρνήθηκε ότι περιμένει τέταρτο παιδί. «Εχω απαντήσει! Δεν ξέρω πώς ακούστηκε και πήρε αυτές τις διαστάσεις όλο αυτό! Ενα ψέμα κάνει τον γύρο του κόσμου, μέχρι η αλήθεια να βάλει τα παπούτσια της» ανέφερε, χρησιμοποιώντας ένα βρετανικό απόφθεγμα.\nΕπίσης, διέψευσε ότι θα παντρευτεί τον Βασίλη Κικίλια το καλοκαίρι στην Πάτμο: «Οχι, δεν έχουμε κανονίσει γάμο. Ξέρεις πόσα πράγματα έχουν γραφτεί και δεν ισχύουν; Οχι, δεν ισχύει». Για την «εγκυμοσύνη της» είχε μιλήσει λίγες ώρες νωρίτερα και στο περιοδικό «Down Town». «Δεν υπάρχει εγκυμοσύνη. Το ορκίζομαι. Ειλικρινά, δεν ξέρω τι άλλο να πω γι’ αυτό το θέμα, το άκουσα κι εγώ. Το διαψεύδω κατηγορηματικά. Δεν είμαι έγκυος, τουλάχιστον όχι αυτή τη στιγμή που μιλάμε» δήλωσε χαρακτηριστικά.\nΠαρ’ όλα αυτά, η Τζένη Μπαλατσινού και ο Βασίλης Κικίλιας είναι στα καλύτερά τους και ήδη έκαναν το επόμενο βήμα στη σχέση τους, αφού μετακόμισαν σε διαμέρισμα στο κέντρο της Αθήνας μαζί με τον μικρό γιο της Τζένης και του Πέτρου Κωστόπουλου, τον Μάξιμο, αλλά και με τον καινούργιο τετράποδο φίλο τους, ένα λαμπραντόρ που έκανε δώρο ο τομεάρχης Αμυνας της Ν.Δ. στον γιο της Τζένης.\nΚΟΚΚΙΝΗ ΚΑΡΤΑ: Στην Αθηνά Οικονομάκου


Πέντε tips για να είσαι παραγωγικός όταν δουλεύεις από το σπίτι (και δεν είναι πάντα εύκολο) | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΠέντε tips για να είσαι παραγωγικός όταν δουλεύεις από το σπίτι (και δεν είναι πάντα εύκολο)\nΠέντε tips για να είσαι παραγωγικός όταν δουλεύεις από το σπίτι (και δεν είναι πάντα εύκολο)\nΈχουμε ξανά συζητήσει για αυτό. Όλο και περισσότεροι άνθρωποι πλέον εργάζονται remote. Από το σπίτι τους, με μόνο εργαλείο το laptop τους και ένα smartphone. Σε αυτό το μοντέλο κινούνται πολλοί νέοι επιχειρηματίες, startuppers ή freelancers. Ενώ αρκετοί είναι και οι υπάλληλοι εταιριών που το κάνουν, αφού αρκετές είναι πλέον οι επιχειρήσεις που αφήνουν περιθώριο για εργασία εξ αποστάσεως. Άλλωστε οι νέες τεχνολογίες έχουν λύσει αρκετά πρακτικά ζητήματα που υπήρχαν στο παρελθόν.\nΜπορεί αυτό το μοντέλο να μοιάζει ονειρικό -και όντως είναι τις περισσότερες φορές- ωστόσο δεν είναι πάντα εύκολο να δουλεύεις από το σπίτι. Όπως έχουμε γράψει και στο παρελθόν, αυτό είναι ένα μοντέλο στο οποίο έχει βασιστεί και το ίδιο το It’s Possible για να αναπτυχθεί μέχρι σήμερα.\nΔεν είναι πάντα εύκολο να είσαι παραγωγικός και σε mood γραφείου, όταν δουλεύεις από το σπίτι. Ειδικά αν σε αυτό βρίσκονται και άλλα άτομα. Τώρα θα δούμε λοιπόν 5 τρόπους για να παραμείνεις παραγωγικός, αν επιλέξεις αυτόν τον τρόπο εργασίας.\n1# Συγκεκριμένος χώρος. Το ότι δουλεύεις από το σπίτι, δεν σημαίνει ότι πρέπει να είσαι με το laptop στο σαλόνι ή στην κουζίνα. Οργάνωσε έναν συγκεκριμένο χώρο στον οποίο θα εργάζεσαι και απέφυγε τις… εσωτερικές μετακινήσεις.\n2#… και πόρτα που κλείνει. Επίσης πολύ σημαντικό είναι να υπάρχει πόρτα που κλείνει στο χώρο που θα επιλέξεις ως «αρχηγείο» σου εντός του σπιτιού. Ειδικά αν υπάρχουν και άλλοι άνθρωποι που μένουν μαζί σου, θα πρέπει να θυμάσαι ότι έχουν διαφορετικές συνήθειες και ωράρια από εσένα. Και σίγουρα δεν θέλεις να ακούς έναν ποδοσφαιρικό αγώνα την ώρα που δουλεύεις.\n3# Ετοιμάσου σαν να πας στην δουλειά. Αυτό δεν το κάνουν πολλοί remote εργαζόμενοι, αλλά έχει τη σημασία του. Μην ξυπνάς και κάθεσαι να δουλέψεις με τις πιτζάμες. Ασυναίσθητα, όταν είσαι με τις πιτζάμες γίνεσαι λιγότερο επαγγελματίας. Και πάνω στην δουλειά, αλλά και στις επαγγελματικές συνομιλίες που θα έχεις μέσα στην ημέρα. Ξύπνα και ντύσου με κανονικά ρούχα πριν κάτσεις να δουλέψεις.\n4# Πρόγραμμα. Μια άλλη παγίδα στην οποία πέφτουν πολλοί, είναι να εργάζονται… όλη την ημέρα. Είναι εύκολο να παρασυρθείς. Αφού δεν υπάρχει γραφείο για να φύγεις και να πας σπίτι. Είσαι… πάντα στο γραφείο. Αφού δουλεύεις από το σπίτι. Φτιάξε συγκεκριμένο χρονοδιάγραμμα εργασίας. Φτιάξε τις δικές σου βάρδιες. Και μην δουλεύεις όλη την ημέρα, κάθε ημέρα.\n5# Βγες έξω για να δουλέψεις! Το ότι δουλεύεις από το σπίτι, δεν σημαίνει ότι πρέπει να είσαι «καρφωμένος» εκεί. Υπάρχουν οργανωμένοι co-working χώροι και κατάλληλα cafe στα οποία μπορείς να πας με το laptop σου και να δουλέψεις. Πάλι remote. Θα αλλάξεις παραστάσεις, θα ανανεωθείς και θα δεις λίγο κόσμο. Σίγουρα πολύ καλύτερο από το να κάθεσαι σε ένα… σκοτεινό δωμάτιο κάθε ημέρα.\nΑνατροπή δεδομένων: Ακυρώνεται ο διαγωνισμός για την παραχώρηση των Στοών Αρσακείου, Ορφέως και Βιβλίου\nΗ Volotea έβγαλε αεροπορικά εισιτήρια από μόλις 9 ευρώ. Για να κάνεις ανοιξιάτικα ταξίδια (Λίστα)


Αρχική/Πελοπόννησος/Αργολίδα/Κορωνοϊός: Ο χάρτης των κρουσμάτων στην Πελοπόννησο\nanagnostis newsroom Follow on Twitter Send an email 21 Ιούν 2021 - 18:15Ενημερώθηκε: 21 Ιούν 2021 - 19:38\nΟ ΕΟΔΥ ανακοίνωσε σήμερα Δευτέρα πως τα νέα εργαστηριακά επιβεβαιωμένα κρούσματα κορωνοϊού που καταγράφηκαν τις τελευταίες 24 ώρες είναι 209, εκ των οποίων 4 εντοπίστηκαν κατόπιν ελέγχων στις πύλες εισόδου της χώρας.\nΟι εισαγωγές νέων ασθενών Covid-19 στα νοσοκομεία της επικράτειας είναι 48 (ημερήσια μεταβολή -27.27%). Ο μέσος όρος εισαγωγών του επταημέρου είναι 65 ασθενείς. Η διάμεση ηλικία των κρουσμάτων είναι 43 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).\nΣτην Περιφέρεια Πελοποννήσου καταγράφηκαν 8 κρούσματα, εκ των οποίων 3 στην Αργολίδα, 3 στην Κορινθία και 2 στη Λακωνία. Δεν εντοπίστηκαν νέες μολύνσεις σε Αρκαδία και Μεσσηνία.\nΗ γεωγραφική κατανομή των 209 κρουσμάτων:


Κώδικας Οδικής Κυκλοφορίας - Άρθρο 47 | Glavopoulos Loss Adjusters Inc.\nΑΡΘΡΟ 47 : Εργασίες και εναπόθεση υλικών στις οδούς\nβ) Να περιφράσσουν τα ορύγματα ή άλλους επικίνδυνους για την κυκλοφορία των έργων και επισημαίνουν αυτούς κατά τις διατάξεις του άρθρου 9 του παρόντος Κώδικα.\n2. Απαγορεύεται η απόρριψη χωμάτων ή άχρηστων υλικών στην οδό (οδοστρώματα, ερείσματα, πεζοδρόμια, πεζόδρομους, τάφρους κ.λπ.).\nΓια την απομάκρυνση των πιο πάνω υλικών μπορούν να εφαρμοσθούν οι διατάξεις της επόμενης παραγράφου.\n5. Αυτός που παραβαίνει τις διατάξεις της παραγράφου 2 του άρθρου αυτού τιμωρείται με διοικητικό πρόστιμο τετρακοσίων (400,00) ευρώ, της δε παραγράφου 4 με διοικητικό πρόστιμο ογδόντα (80,00) ευρώ.\nΑυτός που παραβαίνει τις λοιπές διατάξεις του άρθρου αυτού, καθώς και αυτός που επιφέρει με οποιονδήποτε τρόπο, και από αμέλεια ακόμη, φθορές στην οδό, εφόσον από άλλη διάταξη δεν προβλέπεται αυστηρότερη ποινή, τιμωρείται με φυλάκιση μέχρις ενός (1) έτους.\nπρόστιμο : παρ. 2: 400,00 ευρώ\nπρόστιμο : παρ. 4: 80,00 ευρώ\nαφαίρεση αδείας οδήγησης : 20 ημέρες


Το να είσαι υπεύθυνος για τα έσοδα του ελληνικού κράτους εν έτει 2013 σίγουρα δεν είναι και η καλύτερη δουλειά στον πλανήτη. Και αυτό γιατί οι στόχοι που θέτουν τρόικα και πιστωτές και τους αποδέχεται άκριτα η κυβέρνηση είναι απλώς εκτός τόπου και χρόνου. Οι ντιρεκτίβες για ολοένα περισσότερα φορολογικά έσοδα από μια οικονομία που βρίσκεται για έκτη χρονιά σε βαθιά ύφεση χάνοντας μέχρι στιγμής το 25% του ΑΕΠ -χωρίς να έχει τελειώσει ο κατήφορος- είναι, στην καλύτερη περίπτωση, παράνοια. Το να αποδέχεται η κυβέρνηση αυτές τις οδηγίες και να προσπαθεί να φανεί αξιόπιστη, στύβοντας στην κυριολεξία αυτούς και μόνο αυτούς που πάντα ήταν συνεπείς στις υποχρεώσεις τους, δηλαδή τους μισθωτούς, είναι μαζική εξόντωση.\nΜου χρωστάει ο απατεώνας το Δημόσιο04/03/201319:49


Απίστευτο περιστατικό περιστατικό στο ΠΑΝΓΗ: Έβγαλε σουγιά στο νοσοκομείο και προκάλεσε τρόμο - Dream FM 90,7\nΑπίστευτο περιστατικό περιστατικό στο ΠΑΝΓΗ: Έβγαλε σουγιά στο νοσοκομείο και προκάλεσε τρόμο\nΓυναίκα σε έξαλλη κατάσταση προκάλεσε τρόμο στο ΠΑΓΝΗ – Ασθενείς και συνοδοί κρύβονταν στα ιατρεία!\nΣτιγμές τρόμου έζησαν όσοι βρέθηκαν στα Επείγοντα του ΠΑΓΝΗ όταν τα ξημερώματα είδαν μια γυναίκα σε έξαλλη κατάσταση να βγάζει σουγιά και κινείται απειλητικά εναντίον όλων όπως καταγγέλλεται. Για αρκετή ώρα επικράτησε πανδαιμόνιο με ασθενείς και τους συνοδούς τους να βρίσκουν «καταφύγιο» σε ιατρεία.\nΌπως περιγράφει η καταγγέλλουσα μιλώντας στο neakriti.gr «ήταν περίπου 2.30 τα ξημερώματα όταν είδαμε τη γυναίκα να φωνάζει και να απειλεί με μαχαίρι( σουγιά). Τρομοκρατηθήκαμε και δεν μπορούσαμε να πιστέψουμε ότι κάποιος μπήκε «ανενόχλητος» με μαχαίρι στο νοσοκομείο. Τρέξαμε και κρυφτήκαμε στο Παιδιατρικό και όλο αυτό κράτησε τουλάχιστον 10 λεπτά!».\nΣύμφωνα με την καταγγέλλουσα τελικά ειδοποιήθηκε η ασφάλεια του νοσοκομείου και η γυναίκα απομακρύνθηκε.\nTην αφόπλισε η ασφάλεια\nΣύμφωνα με τα όσα ανέφερε ο διοικητής του ΠΑΓΝΗ ο κ.Τασσόπουλος «η γυναίκα κρατούσε έναν μικρό σουγιά , με ενημέρωσαν ότι είναι πρώην χρήστης και υπήρξε φόβος για ενδεχόμενη επιληπτική κρίση. Φαίνεται ότι είχε αντιπαράθεση με φίλο της, αλλά δεν κινήθηκε απειλητικά κατά του προσωπικού μας. Τελικά την αφόπλισε η ασφάλεια του νοσοκομείου και συνελήφθη από την αστυνομία».\nΌσο για το πόσο ασφαλής είναι ο χώρος του νοσοκομείου αφού μπορεί κάποιος να εισέλθει με μαχαίρι, ο κ.Τασόπουλος απαντά «δεν υπάρχει ανιχνευτής αντικειμένων στο νοσοκομείο, είναι ανοιχτός χώρος και δεν μπορεί να ελεχθεί ποιος μπαίνει στο νοσοκομείο».\nΤο απίστευτο περιστατικό έρχεται να προστεθεί στα δεκάδες τα οποία έχουν σημειωθεί στα τμήματα επειγόντων περιστατικών με απειλές, πρόκληση φθορών ακόμα και μανιασμένους συνοδούς ασθενών να επιτίθενται στο προσωπικό του νοσοκομείου.


«Μίλησε» ο Ρόουζ | Onsports.gr\nhome ΜπάσκετNBA«Μίλησε» ο Ρόουζ Κοινοποιήστε\n«Μίλησε» ο Ρόουζ\tΣυντάκτης: Αλεξάνδρα Λούτση\nΔημοσίευση: Δευτέρα, 05 Μαρτίου 2012 05.00\nΒάζοντας καθοριστικούς πόντους στο τέλος κάθε περιόδου, ο Ντέρικ Ρόουζ οδήγησε τους Σικάγο Μπουλς στη νίκη επί των Φιλαδέλφεια Σίξερς με 96-91.\tΟ 23χρονος πλέι μέικερ έμεινε στο παρκέ του «Wells Fargo Center» για 42', ισοφαρίζοντας το φετινό ρεκόρ του στους πόντους με 35 (12/23 σουτ εντός παιδιάς), συν οκτώ ασίστ, τέσσερα ριμπάουντ, ένα κλέψιμο κι άλλο ένα κόψιμο. Οι φιλοξενούμενοι σούταραν με ποσοστό ευστοχίας 47,6% (και 43,8% στα τρίποντα), τη στιγμή που οι παίκτες της Φιλαδέλφειας αδυνατούσαν να βρουν στόχο (39,2% στα σουτ εντός παιδιάς και μόλις 9,1% στα τρίποντα, με 1/11). Μοιραίος στάθηκε ο Αντρέ Ιγκουαντάλα, που έχασε δύο κρίσιμα τρίποντα στα τελευταία δευτερόλεπτα. Έμεινε στους 14 πόντους, όσους είχαν τόσο ο Έλτον Μπραντ (μαζί με 13 ριμπάουντ και πέντε ασίστ), αλλά και ο προερχόμενος από τον πάγκο Νίκολα Βούτσεβιτς. Οι «ταύροι» πήραν εκδίκηση για την ήττα τους στον προηγούμενο αγώνα τους με τους Σίξερς, φθάνοντας στην έκτη σερί επιτυχία τους, η οποία τους απέσπασε στην κορυφή της Ανατολής, δύο νίκες μπροστά από τους Μαϊάμι Χιτ. Ο Γιοακίμ Νοά έκανε ρεκόρ σεζόν με 18 ριμπάουντ, ενώ ο Σι Τζέι Ουότσον υπέστη ελαφρύ διάστρεμμα στον αριστερό αστράγαλο λίγο πριν από το φινάλε του ημιχρόνου, αλλά επέστρεψε στην τέταρτη περίοδο, για να πλαισιώσει το Ρόουζ.


Λεϊσμανίαση: Όλα όσα πρέπει να ξέρετε γι αυτήν - Με Υγεία\nΛεϊσμανίαση: Όλα όσα πρέπει να ξέρετε γι αυτήν\nΗ λεϊσμανίαση είναι μια ασθένεια που έχει κάπως διαφορετικό τύπο μετάδοσης. Διαβάστε αυτό το άρθρο για να μάθετε αν είναι μεταδοτική, πώς μεταδίδεται και τι μπορείτε να κάνετε για να την αποτρέψετε.\nΗ λεϊσμανίαση είναι μια ασθένεια που αξίζει να μάθετε. Η μεταδοτικότητά της την μετέτρεψε σε ένα μεγάλο πρόβλημα δημόσιας υγείας. Εμφανίζεται συχνά σε 88 χώρες του κόσμου. Επηρεάζει 14 εκατομμύρια ανθρώπους παγκοσμίως, με 2 εκατομμύρια νέες περιπτώσεις κάθε χρόνο.\nΠολλοί θεωρούν τη λεϊσμανίαση μια από τις επτά πιο σημαντικές τροπικές ασθένειες παγκοσμίως. Παρ ‘όλα αυτά, αυτή η διαταραχή είναι αρκετά παραμελημένη και ξεχασμένη. Σύμφωνα με μια μελέτη του National Epidemiology Center της Ισπανίας, υπήρχαν 1.359 αυτόχθονες περιπτώσεις σε 15 αυτόνομες κοινότητες μεταξύ 2014 και 2017.\nΛεϊσμανίαση: τι ακριβώς είναι;\nΗ λεϊσμανίαση είναι μια μεταδοτική λοίμωξη που παράγεται από διαφορετικά είδη πρωτόζωων του γένους Leishmania. Αυτά τα πρωτόζωα, που ονομάζονται επίσης παράσιτα, είναι μικροσκοπικοί οργανισμοί που χρειάζονται ένα φορέα για να μεταδοθούν.\nΤώρα, ένας φορέας είναι ένα ζώο που μεταδίδει παθογόνα από ένα μολυσμένο άτομο ή ένα μολυσμένο ζώο σε ένα υγιές άτομο. Με άλλα λόγια, η ασθένεια δεν εξαπλώνεται με την άμεση επαφή, υπάρχει ένας δεύτερος οργανισμός που μεταφέρει τον μικροοργανισμό.\nΣυνήθως, αυτοί οι φορείς είναι ασπόνδυλα, όπως κουνούπια, ψύλλοι, ψείρες. Στην περίπτωση της παθολογίας για την οποία μιλάμε σε αυτό το άρθρο, το πρωτόζωο Leishmania μεταδίδεται από το δάγκωμα του κουνουπιού.\nΤο κουνούπι μολύνεται όταν καταναλώνει αίμα από μολυσμένο άτομο ή ζώο. Το παράσιτο δεν προκαλεί συμπτώματα στον φορέα, απλώς αναπτύσσεται και διαιρείται.\nΌταν υπάρχει επαρκής αριθμός παρασίτων, πηγαίνουν στο στόμα και στον φάρυγγα του κουνουπιού και εγχέονται στο επόμενο δάγκωμα. Η μολυσμένη σκνίπα δαγκώνει έναν άλλο άνθρωπο ή ζώο, την εγχέει με λεϊσμανίαση και τότε συμβαίνει μετάδοση.\nΠαρά τις άμυνες του ανθρώπινου σώματος, το παθογόνο δεν πεθαίνει. Αντ ‘αυτού, αναπαράγεται μέσα στους μακροφάγους στο αίμα και τους ιστούς, οι οποίοι καταλήγουν να σπάσουν και να απελευθερώσουν πρωτόζωα στο αίμα, όπου άλλα μακροφάγα μολύνονται και ο κύκλος συνεχίζεται.\nΠού μπορεί να βρίσκονται;\nΟι σκνίπες λατρεύουν την υγρασία και τη θερμότητα. Για αυτόν τον λόγο, είναι εύκολο να τις βρείτε σε τροπικές και υποτροπικές περιοχές. Ωστόσο, ζει επίσης στη λεκάνη της Μεσογείου.\nΣύμφωνα με τον Παγκόσμιο Οργανισμό Υγείας (ΠΟΥ), η λεϊσμανίαση έχει να κάνει με τις περιβαλλοντικές αλλαγές. Ας δούμε μερικούς από τους παράγοντες κινδύνου.\nΚοινωνικοοικονομικές συνθήκες: η φτώχεια συνεπάγεται κακές συνθήκες στέγασης και κακή υγιεινή των νοικοκυριών. Για αυτόν τον λόγο, αυτή η κατάσταση αυξάνει τον κίνδυνο για λεϊσμανίαση. Αυτό ενθαρρύνει την ανάπτυξη των κουνουπιών που την μεταδίδουν.\nΥποσιτισμός: το έλλειμμα πρωτεϊνών, σιδήρου, βιταμινών και μετάλλων επιβαρύνει ένα άτομο ένα αδύναμο αμυντικό σύστημα. Αυτό, φυσικά, επιτρέπει στην ασθένεια να προχωρήσει και να εξαπλωθεί.\nΚινητικότητα του πληθυσμού: οι οικισμοί του πληθυσμού σε δασικές περιοχές (που είναι ο βιότοπος των κουνουπιών) οδηγούν σε ταχεία αύξηση των περιπτώσεων.\nΠεριβαλλοντικές αλλαγές: η αποψίλωση, η κατασκευή φράγματος, τα συστήματα άρδευσης και η αστικοποίηση προκαλούν στα κουνούπια να έχουν περισσότερη επαφή με τον άνθρωπο.\nΚλιματική αλλαγή: Η λεϊσμανίαση είναι πολύ ευαίσθητη στις αλλαγές στις καιρικές συνθήκες. Οι διακυμάνσεις της θερμοκρασίας και της υγρασίας σε διάφορες περιοχές κάνουν τα κουνούπια να μεταναστεύουν σε μέρη όπου δεν ζούσαν πριν.\nΠοια είναι τα συμπτώματα από τη λεϊσμανίαση;\nΥπάρχουν τουλάχιστον 20 είδη πρωτόζωων του γένους Leishmania που μπορούν να μεταδοθούν από φορείς. Ανάλογα με το είδος και τον βαθμό εισβολής στο σώμα, οι άνθρωποι μπορεί να παρουσιάσουν διαφορετικά συμπτώματα. Εξαιτίας αυτού, αυτή η παθολογία έχει πολλές ποικιλίες.\nΟι τρεις συνηθισμένοι τρόποι είναι οι εξής:\nΔερματική λεϊσμανίαση: Η δερματική λεϊσμανίαση εμφανίζεται όταν η λοίμωξη εμφανίζεται μόνο στην περιοχή του δαγκώματος. Πολλά άτομα το γνωρίζουν ως το botón del Oeste και συνήθως εμφανίζεται στις ακτές της Μεσογείου. Στην περιοχή του δαγκώματος, εμφανίζεται μια ελκώδης προεξοχή, η οποία μερικές φορές θεραπεύεται αυτόματα, αφήνοντας μια ουλή.\nΒλεννο-δερματική λεϊσμανίαση: το παράσιτο μπορεί να εξαπλωθεί από το δέρμα στους βλεννογόνους, επηρεάζοντας ιδιαίτερα την ανώτερη αναπνευστική οδό. Εμφανίζεται με πρήξιμο, ερυθρότητα και έλκος των βλεννογόνων.\nΣπλαχνική λεϊσμανίαση: εκτός από τον τύπο μόλυνσης του πρωτόζωου, είναι επίσης σημαντικό να έχουμε κατά νου την ανοσία του μολυσμένου ατόμου. Όταν η άμυνα τους αποτύχει, το παράσιτο μεταναστεύει στα σπλάχνα. Τα εσωτερικά όργανα που επηρεάζονται περισσότερο είναι ο μυελός των οστών, οι λεμφαδένες, το συκώτι και ο σπλήνας.\nΠώς μπορείτε να αποτρέψετε το να πάθετε λεϊσμανίαση;\nΗ λεϊσμανίαση είναι μεταδοτική όσο υπάρχει ο φορέας. Κανείς δεν ξέρει πραγματικά αν υπάρχει μετάδοση από άνθρωπο σε άνθρωπο, εκτός από συγκεκριμένες περιπτώσεις που έχουν καταγραφεί, για παράδειγμα, με άτομα που μοιράζονται σύριγγες για ένεση ναρκωτικών. Ωστόσο, οι τακτικές μεταγγίσεις αίματος είναι απολύτως ασφαλείς αφού περνούν από πολλούς ελέγχους.\nΩστόσο, είναι αλήθεια ότι θα υπάρχουν περισσότερα κουνούπια σε ένα μέρος όπου υπάρχουν μολυσμένα άτομα. Προφανώς, αυτό αυξάνει την πιθανότητα να μολυνθούν τα άτομα γύρω σας. Η συζήτηση για τη λεϊσμανίαση ως μεταδοτική ασθένεια είναι δυνατή λαμβάνοντας υπόψη τη συμμετοχή του φορέα.\nΩς εκ τούτου, η κύρια πρόληψη ξεκινά με την αποφυγή δαγκωμάτων κουνουπιών, ειδικά σε άτομα που ταξιδεύουν σε χώρες όπου η ασθένεια είναι κοινή. Ας δούμε μερικές καλές συμβουλές για να αποφύγετε τα τσιμπήματα.\nΧρησιμοποιήστε εντομοαπωθητικά σε εκτεθειμένο δέρμα.\nΦορέστε κουνουπιέρες στα ρούχα και αντιμετωπίστε ρούχα με φάρμακα, όπως περμεθρίνη.\nΦορέστε κάλτσες, μακρυμάνικα πουκάμισα, παντελόνια και πουκάμισα για να αποτρέψετε την πρόσβαση των κουνουπιών στο δέρμα.\nΑποφύγετε τις υπαίθριες δραστηριότητες από το σούρουπο έως την αυγή σε τροπικές περιοχές, δηλαδή όταν τα κουνούπια είναι πιο ενεργά.\nΣε αυτό το άρθρο προτείνουμε μερικές ασυνήθιστες συμβουλές για να αποφύγετε τα κουνούπια χρησιμοποιώντας φυσικές μεθόδους.


01/04/14 ~ ΣΤΑ ΑΡΧΕΙΑ ΜΑΣ\nΟ αγώνας φαίνεται σκληρός για το Όσκαρ καλύτερης ταινίας του 2014. Τα φαβορί έχουν ήδη κάνει την εμφάνισή τους και οι πιθανότητες να παρουσιαστούν σοβαρές εκπλήξεις… από το πουθενά, ως το τέλος της τρέχουσας χρονιάς, είναι λιγοστές. Το βασικό ερώτημα είναι ένα: πόσα θα είναι τα υποψήφια φιλμ στη σημαντικότερη κατηγορία του θεσμού και πόσα θα αντέξουν τη μονομαχία για να βρεθούν εκεί; Το ουσιαστικό σασπένς, λοιπόν, δεν κρύβεται στις 2 Μαρτίου του 2014, τη βραδιά της τελετής απονομής των Όσκαρ, αλλά στις 16 Ιανουαρίου, ημερομηνία ανακοίνωσης των υποψηφιοτήτων.\nΑπόφαση - σταθμός βάζει "φρένο" στις μειώσεις των εφάπαξ\nΔικαστικό «φρένο» σε νέες μειώσεις των εφάπαξ, όταν πρόκειται για το Ταμεία που δεν έχουν καμία επιχορήγηση από τον Κρατικό Προϋπολογισμό ή από άλλους κοινωνικούς πόρους παρά στηρίζονται μόνο στις εισφορές των εργαζομένων, βάζει απόφαση-σταθμός της Ολομέλειας του Συμβουλίου της Επικρατείας.\nΕπιπλέον, σύμφωνα με τον «Τύπο της Κυριακής», η απόφαση του ΣτΕ ανοίγει το δρόμο και για τη μείωση των εισφορών που επιβάλλεται στις πρόσθετες απολαβές των ασφαλισμένων για τη λήψη του εφάπαξ στην περίπτωση που οι εν λόγω πρόσθετες αποδοχές τους έχουν μειωθεί.\nΕίναι απίθανο το πως αλλάξανε τα πράγματα!\nΌσα δεν μας έδειξαν από την πρώτη προσεδάφιση στην σελήνη!\nΔείτε το πραγματικό βίντεο....\nΟι διακοπές αποτελούν μιας πρώτης τάξεως ευκαιρία για τα παιδιά να έχουν πολλές ώρες ελεύθερου χρόνου αφού δεν είναι αναγκασμένα να μελετήσουν για την επόμενη ημέρα ενώ και οι εξωσχολικές τους δραστηριότητες σταματούν. Την επόμενη ημέρα δεν είναι αναγκασμένα να ξυπνήσουν νωρίς και όταν δουλεύουν και οι δύο γονείς τα παιδιά περνούν συνήθως πολλές ώρες βλέποντας τηλεόραση. Πόσο όμως παχαίνει τα παιδιά η τηλεόραση\nΑν το να περάσετε τις ημέρες των χριστουγεννιάτικων (και πρωτοχρονιάτικων) διακοπών περιτριγυρισμένοι από κατάλευκα, χιονισμένα τοπία, ταράνδους, χάσκι και έλκηθρα σας φαντάζει περισσότερο σαν… όνειρο, ίσως απλά να μη γνωρίζετε ότι μπορείτε να κάνετε το όνειρό σας πραγματικότητα… προσφέροντας εθελοντική εργασία στα υψηλότερα γεωγραφικά πλάτη του βόρειου ημισφαιρίου της Γης!\nΔείτε παρακάτω μια λίστα με μερικούς προορισμούς, όπου μπορείτε να «ζωντανέψετε το όνειρό σας», όπως τους συγκέντρωσε ο Guardian.\nΘα δουλέψετε στο πλευρό του Sven Engholm, 11 φορές νικητή στους μεγαλύτερους αγώνες με έλκηθρα που σέρνουν σκυλιά (Finnmarksløpet), ο οποίος είναι ιδιοκτήτης της φάρμας Engholm Husky στη βόρεια Νορβηγία. Κατά τη διάρκεια του χειμώνα οι εθελοντές προετοιμάζουν τα έλκηθρα για περιηγήσεις, προετοιμάζουν τον εξοπλισμό και βοηθούν στη φροντίδα των σκυλιών. Οι εθελοντές παίρνουν ως αντάλλαγμα δωρεάν φαγητό και διαμονή σε ένα άνετο, ξύλινο σπιτάκι.\nΧριστούγεννα και τάρανδοι πάνε μαζί. Την εμπειρία μπορείτε να ζήσετε σε μια μικρή φάρμα στην περιοχή Kaamasmukka στη βόρεια Λαπωνία. Οι οικοδεσπότες, ένα αντρόγυνο, χρειάζονται βοήθεια με τα ζώα τους. Θα έχετε την ευκαιρία να κάνετε βόλτες στο κατάλευκο τοπίο, όταν δεν εργάζεστε στους στάβλους.\nΜπορεί να κατηγορούμε τη μητέρα μας για τις ρυτίδες που μας «κληροδότησε» ή τον πατέρα μας για το ευαίσθητο στον ήλιο δέρμα του - που έγινε και δικό μας. Τα κύτταρα, όμως, δεν είναι η μόνη αιτία γήρανσης του δέρματος. Οι εξωτερικοί παράγοντες είναι εξίσου, αν όχι περισσότερο, επιβαρυντικοί για το δέρμα. Ουσιαστικά πρόκειται για καλά νέα, λένε οι ειδικοί, και εξηγούν ότι το DNA μας δεν μπορούμε να το αλλάξουμε, τις καθημερινές συνήθειες όμως που συμβάλλουν στην πρόωρη γήρανση είναι στο χέρι μας να τις ξεφορτωθούμε. Ποιος θα σκεφτόταν ότι μια αθώα συνήθεια, όπως το να πλένουμε το πρόσωπό μας με ζεστό νερό, μας προσθέτει χρόνια;\nΈνας φίλος λέει τον πόνο του στον άλλο::\n- Τις προάλλες είχα βγει με τα φιλαράκια.\nΥποσχέθηκα στην γυναίκα μου οτι θα είμαι σπίτι τα μεσάνυχτα, όμως με καλή παρέα\nκαι μπολικες μπύρες, η ώρα περνάει χωρίς να το καταλάβεις.\nΣτις 13 Ιανουαρίου αναμένεται να ξεκινήσουν οι φετινές χειμερινές εκπτώσεις, οι οποιές θα διαρκέσουν περίπου 1,5 μήνα. Συγκεκριμένα, οι χειμερινές εκπτώσεις ξεκινούν στις 13 Ιανουαρίου και θα διαρκέσουν έως την Παρασκευή 28 Φεβρουαρίου.\nΣοκαριστικό: Μέσα σε 30 χρόνια, τετραπλασιάστηκαν οι παχύσαρκοι στον αναπτυσσόμενο κόσμο\nΙσως είναι μια από τις πλέον ηχηρές αντιθέσεις ανάμεσα στον αναπτυσσόμενο κόσμο και στον Τρίτο κόσμο. Από τη μια πλευρά η ευμάρεια με όλες τις θετικές και αρνητικές συνέπειές της και από την άλλη η εγκληματική ανέχεια.\nΤη στιγμή που στις χώρες της Αφρικής εξακολουθούν να πεθαίνουν άνθρωποι λόγω της ασιτίας, ο αριθμός των υπέρβαρων και παχύσαρκων ενηλίκων στον αναπτυσσόμενο κόσμο έχει σχεδόν τετραπλασιαστεί από το 1980 κι ανέρχεται σε περίπου ένα δισεκατομμύριο.\nΑυτό αναφέρει το ινστιτούτο Overseas Development Institute (ODI), σε μια έκθεσή της |(με τίτλο «Η Διατροφή του Μέλλοντος) που δημοσιεύει η ιστοσελίδα του BBC. Ετσι, ένας στους τρεις ανθρώπους σε ολόκληρο τον κόσμο είναι υπέρβαρος, ενώ συγκεκριμένα στη Βρετανία, το 64% των ενηλίκων είναι είτε υπέρβαροι είτε παχύσαρκοι.Η έκθεση προβλέπει «τεράστια αύξηση» στα εμφράγματα, τα εγκεφαλικά και τον διαβήτη.\nΣε παγκόσμιο επίπεδο, το ποσοστό των ενηλίκων που είναι είτε υπέρβαροι είτε παχύσαρκοι -δηλαδή που έχουν δείκτη μάζας σώματος (ΔΜΣ) μεγαλύτερο του 25 - αυξήθηκε από 23% σε 34% από το 1980 ως το 2008.\nΕίναι χαρακτηριστικό ότι τα περισσότερα κρούσματα της αύξησης παρατηρήθηκαν στον αναπτυσσόμενο κόσμο, ειδικά σε χώρες με αυξανόμενα εισοδήματα όπως η Αίγυπτος και το Μεξικό. Το φαινόμενο οφείλεται στις αλλαγές στις διατροφικές συνήθειες και σε μία μετάβαση από την κατανάλωση δημητριακών και σιτηρών στην κατανάλωση περισσότερο λιπαρών τροφών, σακχάρων, ελαίων και προϊόντων ζωικής προέλευσης.\nΣυνολικά 904 εκατομμύρια άνθρωποι σε χώρες του αναπτυσσόμενου κόσμου θεωρούνται σήμερα υπέρβαροι ή παχύσαρκοι με δείκτη μάζας σώματος 25 και άνω, ενώ ο αριθμός αυτός το 1980 ήταν 250 εκατομμύρια.Στις χώρες υψηλού εισοδήματος ο αριθμός είναι 557 εκατομμύρια. Στη διάρκεια της ίδιας περιόδου, ο παγκόσμιος πληθυσμός σχεδόν διπλασιάστηκε.\nΤην ίδια στιγμή, ωστόσο, ο υποσιτισμός εξακολουθεί να θεωρείται πρόβλημα για εκατοντάδες εκατομμύρια ανθρώπων στον αναπτυσσόμενο κόσμο κι ειδικά για τα παιδιά. Χρησιμοποιώντας στοιχεία που δημοσιεύτηκαν τον περασμένο χρόνο στην επιθεώρηση Population Health Metrics οι ερευνητές εξέτασαν την αλλαγή στον αριθμό των υπέρβαρων και παχύσαρκων ανά περιοχές του κόσμου και ανά χώρα.\n«Ατομα με υψηλότερα εισοδήματα έχουν τη δυνατότητα επιλογής του είδους διατροφής που επιθυμούν. Οι αλλαγές στον τρόπο ζωής, η αυξανόμενη διαθεσιμότητα των επεξεργασμένων τροφίμων, η διαφήμιση, η επιρροή των μέσων ενημέρωσης...όλα αυτά οδήγησαν σε διατροφικές αλλαγές».\nΤο αποτέλεσμα, λέει, είναι «μία έκρηξη των κρουσμάτων παχύσαρκων και υπέρβαρων τα τελευταία 30 χρόνια» που μπορεί να οδηγήσει σε σοβαρές επιπλοκές υγείας.\nΑυτό οφείλεται στο ότι η κατανάλωση λιπαρών τροφίμων, αλατιού και ζάχαρης, που έχει αυξηθεί παγκοσμίως σύμφωνα με τα Ηνωμένα Εθνη, είναι σημαντικός παράγοντας εμφάνισης καρδιαγγειακής νόσου, διαβήτη και ορισμένων μορφών καρκίνου.\nΟι αρχαίοι Περουβιανοί πραγματοποιούσαν χειρουργικές επεμβάσεις στον εγκέφαλο πριν από 1000 χρόνια


Σάλος με τον λογαριασμό στο νέο εστιατόριο του Salt Bae στο Λονδίνο – Πλήρωσαν για ένα γεύμα 43.700 ευρώ - kalamataplus\nΣάλος με τον λογαριασμό στο νέο εστιατόριο του Salt Bae στο Λονδίνο – Πλήρωσαν για ένα γεύμα 43.700 ευρώ\nΑν θυμάστε τον Salt Bae, τον σεφ που έγινε viral για τον τρόπο που ρίχνει το αλάτι στα φαγητά του, τότε θα ξέρετε ότι άνοιξε πρόσφατα ένα ολοκαίνουργιο εστιατόριο στο Λονδίνο. Αν όχι για αυτό σίγουρα θα τον έχετε ακουστά για τις περιπέτειές του με τις αρχές ή με πελάτες που φεύγουν δυσαρεστημένοι είτε λόγω της ποιότητας του φαγητού, είτε λόγω των τιμών είτε και για τα δύο.\nΌμως, ήταν το ποτό που τους κόστισε την τιμή μιας μικρής κατάθεσης σπιτιού.\nΔεν ήταν ευχαριστημένοι με μερικά ποτήρια κόκκινου κρασιού και αποφάσισαν να αγοράσουν ένα Petrus του 1996 που κόστισε 9.100 £.\n24K Gold Ottoman Steak\nPosted by Nusr-Et Steakhouse London on Tuesday, May 4, 2021\nΤο εστιατόριο, Nusr-Et London Steakhouse, έγινε viral αφού οι καλοφαγάδες είδαν παρόμοιους ακριβούς λογαριασμούς.\nΑλλά, τι υπάρχει στο μενού του Salt Bae;\nΜπορείτε να απολαύσετε μπιφτέκια με χρυσή επένδυση και μπριζόλες καλυμμένες με φύλλα χρυσού. Επιπλέον, άλλα πιάτα με κρέας όπως αρνί, κεφτεδάκια, τουρκικά λουκάνικα και φιλέτα βοείου κρέατος.\nΤο μέλλον της Μεσσήνης σε πρώτο πλάνο. Το παραλιακό μέτωπο καταλύτης ανάπτυξης.